text:
26
Sari na Minana Tanisa Vinatabe
(Diutironomi 7:12-24, 28:1-14)
1
Zama se Zihova, “Mu lopu tavete beku, babe va turui sari na vina tigono, dedegere patu, babe sari na patu ta peqopeqo kinehadi pude tana vahesihesi, sina Arau se Zihova sa mia Tamasa.* 2
Mi kopuni sari na rane sabati, mi pamaṉa nia sa Qua vasina hopena, vasina tavahesi si Arau, ura Arau se Zihova.
3
Be luli gamu sari na Qua tinarae meke va tabei gamu sari na Qua ginarunu,* 4
si kaqu garunu atunia Rau koa gamu sa ruku pa totoso garona, pude kaqu toa valeana pa pepeso sari na linetelete, meke sari na linetelete huda si kaqu vua katakata. 5
Kote pakepakete va sokusoku ginani si gamu. Sipu lopu ele hokoto sa tinavete paqaha pania sa kapuna sa kiko huiti, si kamo mo sa pinakepakete tanisa vua qurepi. Meke sipu lopu ele makudo sa pinakepakete tana vua qurepi, si kamo mo sa totoso lelete pule, ke kote deṉa valeana si gamu doduru totoso, meke sa mia tinoa si kote ta kopue va leana pa mia popoa.
6
Kaqu vatu nia Rau sa binule pa mia popoa, meke totoso puta gamu pana boṉi, lopu kaqu matagutu nia gamu si keke tie. Kaqu hadu va seui Rau sari na kurukuru variva mate pa mia popoa, meke namu loke vinaripera nomana si kaqu raza mae koa gamu. 7
Kaqu va kilasi gamu sari na mia kana; meke kaqu va matei gamu si arini. 8
Ari ka lima mo koa gamu, si boka va kilasi si keke gogoto tie; meke ari ka keke gogoto mo koa gamu, si boka va kilasi sari ka manege puta tina tie. 9
Kaqu manani gamu Rau si gamu, meke kaqu va sokui Rau sari na tumia. Kaqu kopu nia Rau sa nada vinariva egoi sapu tavetia Rau koa gamu. 10
Kaqu omunu turaṉa gamu na pinakepakete, meke lopu kaqu boka tava beto pa keke vuaheni osolae kaqu ta okipalae sari na pinakepakete koadi pude poni lolomo sari na pinakepakete vaqura. 11
Kaqu koa turaṉa gamu Rau koasa Qua Ipi Hopena, meke namu lopu hite kaqu etulu pani gamu Rau. 12
Kaqu koa turaṉa gamu Rau; Arau si kaqu na mia Tamasa, meke gamu si kaqu na Qua tinoni.* 13
Arau Zihova sina na mia Tamasa, pu turaṉa vurani gamu pa popoa Izipi, pude lopu kaqu na pinausu pule si gamu. Ele mokua Rau sa ṉiniraṉira sapu va opo gore gamu pa tinavete mamata, meke vata rupaha gamu Rau pude va turu toṉoto gamu koasa mia inene.”
Vina Kilasana sa Vina Karikari
(Diutironomi 28:15-68)
14 Zama se Zihova, “Be koromia avosau gamu, meke lopu hiva luli gamu sari na Qua zinama, si kaqu va kilasa gamu Rau. 15 Be koromia avosi gamu sari na Qua tinarae meke sari na Qua zinama, meke sa nada vinariva egoi sapu tavetia Rau koa gamu, 16 si kaqu va kilasa gamu Rau, koari na tinasuna gua hire: kaqu va razani gamu tinarazuzu variva hodahodakana Rau si gamu, na minoho korokoro na nunuare, sapu boka va ridai sari na matamia meke va malohori sari na tinimia. Kaqu lete hobori mo gamu sari na mia linetelete, ba lopu kaqu leadi sina sari na mia kana pu kaqu va kilasa gamu, si kote gani si arini. 17 Kote tokani Rau sari na mia kana, pude kaqu tava kilasa si gamu, meke sari na mia kana, si kote koimatani gamu; meke kote matagutu tarazuzu va kaleana si gamu meke kote govete hoboro, pana loke tie hadu gamu.
18 Pana be hola sari doduru pu gua hire, meke be lopu avoso Au tugo gamu si Arau si kaqu ka zuapa totoso va noma hola la ia Rau sa mia vina kilasa. 19 Kaqu mokui Rau sari na ṉiniraṉiradi ri na mia vinahesi pule, loke vasi ruku si kaqu hoqa mae, kaqu dada sari na mia popoa, meke kaqu ṉiṉira guana aeana sa pepeso. 20 Sari doduru mia minabo pa tinavete si kote loke laedi, sina kote loke ari ginanidi sari na mia linetelete pa pepeso, sari na mia linetelete huda ba kote loke vuadi.
21 Be lopu makudo kana Au tugo gamu, meke koromia avoso au gamu, si kaqu va noma la ia Rau sa mia vina kilasa ka zuapa totoso pule. 22 Kaqu garunu atuni Rau koa gamu sari na kurukuru variva mate, meke kaqu va matei rini sari na tumia, meke sari na mia rovana kurukuru ṉame; sari na mia siraṉa si kote ivulu beto, sina lopu soku sari na tie si koa hola.
23 Be lopu va nonogai tugo gamu sari doduru vina kilasa gua hire, meke lopu avoso Au tugo gamu, meke koromia luli Au gamu, 24 si ego, kaqu duta atu gamu Rau, meke va kilasa gamu ka zuapa totoso, ṉiṉira hola nia sapu pa kekenu. 25 Kaqu turaṉa atu nia Rau sa qeto minate, pude va kilasa gamu, ura na va karia gamu sa nada vinariva egoi; meke be la si gamu, meke la varigara koari na mia vasileana lavata, pude tava sare mia gua; ba kaqu garunu atuni gamu minoho loke sinalaṉadi Rau si gamu, meke kaqu valani gamu Rau koari na limadi ri na mia kana. 26 Kaqu va gore hitekia Rau sa mia vinagi ginani, ke sari ka manege puta barikaleqe si kaqu motui mo rini pa keke motu sari doduru gedi ginani pu vagi rini. Pana variva hiani rini, meke hena betoi, si lopu kaqu deṉa si arini.
27 Be loke totoso si boka avoso Au gamu, meke koromia luli Au, meke pa mudidi ri doduru pu gua arini, meke korapa lopu va avoso Au na koromia va tabe Au tugo gamu, 28 si kaqu bugoro puleni gamu tugo Rau, meke sa Qua binugoro asa si kaqu ka zuapa totoso ka zuapa kaleana hola nia sa vina kilasa visoroi hire. 29 Sa mia inovia si kaqu kaleana hola, meke kaqu henai gamu sari na tumia soti. 30 Sari na mia vasidi va hesihesiana beku koari na toqere si kaqu huara pani Rau, meke kaqu huara ilasi tugo Rau sari na mia hope tana oto huda humaṉa lea, meke kaqu oki varigara lani Rau koari na mia beku hoqadi sari na tinimia saripu mate pa Qua tinaṉaziri, 31 si kaqu ta huara inete va umumu sari na mia vasileana lavata meke sari na mia vasidi va hesihesiana beku meke lopu kaqu qetuni Rau sari na mia vina vukivukihi va uququ. 32 Kaqu huara va inete betoa Rau sa mia popoa meke sari na mia kana pu mae koa ia si kaqu hodahodaka nia sa tinahuara asa. 33 Kaqu turaṉa atunia Rau koa gamu sa vinaripera, meke kaqu ta raovo vagi pude la pa votiki popoa si gamu. Sa mia popoa si kote ta inapaha beto, meke sari na mia vasileana lavata si kote ta veko palae pa tinahuara. 34-35 Meke kaqu qetu beto nia sa popoa pepeso sa minagogoso koari na vuaheni sapu koa ta raovo vagi si gamu koari na popoa tadi na mia kana. Kaqu vagia sa pepeso sa minagogoso sapu lopu kopu nia gamu totoso koa koasa pepeso asa.
36 Gamu sapu koa pa tinaraovo si kaqu va matagutu na tarazuzu gamu Rau, meke sa ovaṉana sa elelo sapu givusia si kaqu va govete gamu si gamu. Kaqu govete si gamu, gua tugo sapu ta hadu nono si gamu pa vinaripera meke kaqu hoqa hoboroni gamu, ba loke kana si hadu gamu. 37 Kaqu vari duta pulei telemia pa mia ginovete totoso loke tie hadu gamu, meke lopu kaqu boka varipera la ia gamu si keke kana. 38 Pa tinaraovo si kaqu mate gamu, meke kaqu ta pomunae si gamu koari na pepeso tadi na mia kana. 39 Ka visavisa gamu saripu korapa toa pa popoa tadi na mia kana si kaqu koa hola pa mia minatagutu na tinalotaṉa, koa gua koari na mia sinea meke sinea tadi na tiatamamia.
40
Ba sari na tudia ri na tumia si kaqu helahelae ni sari na dia sinea, meke sari na sinea tadi na tiatamadia, sarini pu lopu kopuni sari na Qua zinama, meke kana Au meke va sea mae koa Rau, 41
meke va bugoro Au meke garunu lani Rau si arini pa tinaraovo pa popoa tadi na dia kana. Ba mumudi pana pulepaho meke va pepekae puleni sari na tudia rina tumia meke hokoto sa vina kilasadi rina dia sinea na vinagugue, 42
si kaqu balabala pulea Rau sa Qua vinariva egoi koe Zekopi meke koe Aisake meke Ebarahami, meke kaqu balabala pulea Rau sa Qua vina tatara pude ponia sa popoa koari na tutidia.* 43
Ba kekenu, si kaqu luaria ri na tinoni pu koadi vasina koasa popoa, meke kaqu qetu nia sa pepeso sa nana minagogoso sipu ivulu si asa; meke kaqu tava hokoto sa vina kilasa tugo tadirini koari na dia sinea, sina va kari rini sari na Qua tinarae na Qua zinama. 44
Ba sipu korapa koa si arini koari na popoa tadi na dia kana si lopu kaqu luara pani betoni Rau si arini, babe va mate betoi; sina lopu kaqu veko pania Rau sa Qua vinariva egoi koa rini. Arau mo se Zihova sa dia Tamasa si kopu totoko ni sari na Qua zinama. 45
Kaqu balabala pulea mo Rau sa Qua vinariva egoi sapu ele tavetia Rau koari na tiatamadia, sipu va dogoroni Rau koari doduru butubutu sa Qua ṉiniraṉira totoso turaṉa vurani Rau pa popoa Izipi pude arini sina Qua tinoni, meke Arau se Zihova sina dia Tamasa.”
46 Arini sari doduru tinarae na zinama saripu tozi lani e Zihova koe Mosese pa toqere Saenai, pude tadi na tinoni Izireli.


c: text/html

text:
ULUTAGA LEVU: O VOLIVOLI TIKO VAKAYALOMATUA?
Cava Eda Volivoli Kina Vakasivia?
A tabaki ena 2012 e dua na vakadidike a vakayacori e veiyasai vuravura, e laurai ni veimama vei ira na vakatarogi era dau volia na veika era sega ni gadreva dina. Ia e rauta ni rua na ikatolu era vakabauta ni levu era dau volivoli vakasivia. E dina taucoko qori, ni levu vei ira na dauvolivoli era sa sega ni sauma rawa na levu ni nodra dinau. Era kaya na dauvakadidike ni sega ni vakamarautaki keda na levu ni ka eda volia, e vakavuna ga na lomaocaoca kei na rarawa! Na cava gona eda volivoli kina vakasivia?
E SEGA ni dua e galala mai na nodra dau veirawai na dauveivoli. Na cava na nodra inaki? Era vinakata meda volia na ka eda sega ni gadreva dina. Era kila nida na volia ga na ka e malele kina na lomada. Koya gona, na itukutuku ni veivoli kei na ka e dau caka ena gauna ni volivoli e kena inaki mera taleitaka na dauvolivoli.
E kaya na ivola Why People Buy Things They Don’t Need: “Nira via volia e dua na iyaya na dauvolivoli, era dau raitayaloyalotaka nira lai vaqara na iyaya era vinakata ra qai volia.” Era siqema na kenadau ni so na gauna e dau curumi keda na yalo ni via volivoli, da qai volia sara na ka eda vinakata. E vakamacalataka o Jim Pooler, e kenadau ena kaburaki ni ivoli: “Nira kila na dauveivoli ni dau curumi keda na yalo ya, era na saga sara ga mera rawai keda.”
O na taqomaki iko vakacava mai na nodra veivakamuai na dauveivoli? Kua ni yalototolo, dikeva vinaka na ka era dau yalataka.
YALATAKI: “Ena Vinaka na iVakarau ni Nomu Bula”
E sega ni cala ke da vinakata me vinaka na noda ivakarau ni bula. Era dau yalataka na dauveivoli ni veika eda dau gadreva
KENA DINA:
O na sega ni bulabula vinaka ke levu na ka o taukena. O na vakayagataka kina e levu na gauna kei na ilavo. O na lomaocaocataka na levu ni dinau qai lailai na gauna mo vakayagataka vei ratou e vale kei ira nomu itokani.
iVakavuvuli: “Na nona bula e dua ena sega ni vakatau ena levu ni ka e tu vua.”
YALATAKI: “O na Rogo Qai Dokai”
Eso era tukuna nira volivoli mera dokai kina. Ia e kaya o Jim Pooler: “Levu era dauvolivoli mera veisisivi kei ira nodra itokani, ira era tiko veitikivi, cakacaka vata, kei ira na wekadra.” Qori na vuna era dau tabaki kina ena itukutuku ni veivoli o ira na tamata rogo kei ira na vutuniyau. E vaka mera tukuna tiko vei ira na dauvolivoli: “O rawa tale ga ni va qo!”
KENA DINA:
Noda vakatauvatani keda kei ira na so tale eda na sega vakadua ni lomavakacegu. O na vinakata me levu tiko ga na ka o taukena.
iVakavuvuli: “O koya sa lomana na siliva ena sega ni mamau e na siliva.”
YALATAKI: “O na Rawata na ka o Vinakata”
E vakamacalataka na ivola na Shiny Objects: “Na veika eda taukena e dau tukuni keda (se na ka eda vinakata meda kilai kina).” Era kila qori na dauveivoli ra qai saga mera vakarautaka na nodra ivoli
Na cava o vinakata mo kilai kina? O via kilai ni o dau taukena na veika vovou, se mo kilai ni o dua na dau qito? Se mani cava na ka o vinakata, era yalataka na dauveivoli ni o na rawata ke o digitaka donu na ka o via volia.
KENA DINA:
E sega ni dua na ivoli e rawa ni veisautaka na ka eda kilai dina kina se meda rawata eso na itovo vinaka me vaka na daudina kei na yalodina.
iVakavuvuli: “Me kua ni kemuni idivi . . . na vakaiukuuku koula se na tokari ni isulu e sau, me kemuni idivi ga na tamata e loma.”

robotstxt: allowed

filter: keep


text:
WASE TINIKAVITU
E iSolisoli Talei na Masu
1, 2. Na cava e isolisoli talei kina na masu? Na cava meda kila kina na ka e kaya na iVolatabu me baleta na masu?
E SOMIDI sara na noda vuravura ni vakatauvatani kei na lomalagi. Ni rai sobu mai vuravura o Jiova, eda vaka ga e dua na mata ni wai mai na itakitaki na lewe ni veimatanitu. (Same 115:15; Aisea 40:15) Eda somidi dina ni laurai vata kei na vakaitamera ni lomalagi, ia e kaya na Same 145:18, 19: “E voleka o Jiova vei ira kece na kacivi koya, vei ira kece na kacivi koya ena yalodina. E vakamamautaki ira na rerevaki koya ena ka era gadreva, e rogoca o koya na nodra tagi ni kere veivuke qai vakabulai ira.” Dua dina na ka dokai na nona via volekati keda na Dauveibuli cecere, qai via rogoca na noda masu. Io, na masu e isolisoli talei ni Kalou vei keda yadua.
2 Ia ena rogoci keda ga o Jiova ke da masuti koya ena sala e vakadonuya. Eda na cakava vakacava ya? Meda raica mada na ka e kaya na iVolatabu me baleta na masu.
VUNA MEDA MASU KINA VEI JIOVA
3. Na cava mo masu kina vei Jiova?
3 E vinakata o Jiova mo masu, se vosa vua. Eda vakadeitaka vakacava qori? Wilika mada na Filipai 4:6, 7. Qori na nona veisureti vakayalololoma na Turaga Cecere ni lomalagi kei vuravura ni kauaitaki iko dina, e vinakata tale ga mo talaucaka vua na lomamu kei na nomu leqa.
4. E vaqaqacotaka vakacava na nomu veiwekani kei Jiova na nomu masu wasoma vua?
4 Eda na rawa ni veiwekani voleka kei Jiova nida masu vua. Ena dei nodrau veitokani e rua ni rau veivosaki wasoma rau qai dui talaucaka na nodrau nanuma, na ka erau kauai kina, kei na lomadrau. E va tale ga qori na masu vei Jiova. E vakatakila vei iko ena iVolatabu na nona rai, na lomana, kei na veika ena cakava ena gauna se bera mai. O rawa tale ga ni talaucaka vei Jiova na lomamu ni drau veivosaki wasoma. Qori ena vaqaqacotaka na nomudrau veitokani.—Jemesa 4:8.
KA MEDA CAKAVA ME ROGOCI KEDA NA KALOU
5. Eda kila vakacava ni sega ni rogoca na masu kece o Jiova?
5 E sega ni rogoca o Jiova na masu kece. E kaya o Jiova vei ira na Isireli ena nona gauna na parofita o Aisea: “Oni masu vakalevu, ia au sega ni rogoca, ni lomoci na ligamuni ena dra.” (Aisea 1:15) Ke da sega ni qaqarauni, eda rawa ni cakava na ka e cata o Jiova qai sega ni rogoca kina na noda masu o koya.
6. Na cava e bibi kina na vakabauta? Eda na vakaraitaka vakacava na noda vakabauta?
6 E bibi meda vakabauti Jiova ke da vinakata me rogoca na noda masu. (Marika 11:24) E kaya na yapositolo o Paula: “Ke sega na vakabauta eda na sega ni vakamarautaka rawa na Kalou, ni o koya e torova na Kalou e dodonu me vakabauta ni bula dina tiko o koya, ni na vakaicovitaki ira tale ga era vakasaqarai koya ena yalogu.” (Iperiu 11:6) Ia e sega ni rauta meda tukuna ga nida vakabauta. E bibi meda vakaraitaka na vakabauta qori ena noda talairawarawa vei Jiova e veisiga.—Wilika Jemesa 2:26.
7. (a) Na cava meda yalomalumalumu kina qai veidokai nida masu vei Jiova? (b) Eda na vakaraitaka vakacava ni vu mai lomada na noda masu?
7 Na cava meda yalomalumalumu kina qai veidokai nida masu vei Jiova? E macala ga nida na veidokai ke da lai vosa vua na tui se peresitedi. Ia e bibi sara meda veidokai qai yalomalumalumu nida vosa vei Jiova na Kalou Kaukaua Duadua. (Vakatekivu 17:1; Same 138:6) E dodonu me vu tale ga mai lomada na noda masu vei Jiova, me kua ni dua tu ga noda qaqanimasu.—Maciu 6:7, 8.
8. Na cava meda cakava nida masulaka e dua na ka?
8 E bibi meda cakacakataka tale ga na ka eda masulaka. Kena ivakaraitaki, ke da masuti Jiova me vakarautaka na ka meda bula kina e veisiga, sega ni kena ibalebale qori meda sa vucesa da qai namaka me solia vei keda o Jiova na ka kece. E dodonu meda sasaga, qai tu vakarau meda cakacakataka na veika eda vinakata. (Maciu 6:11; 2 Cesalonaika 3:10) Ke da masuti Jiova me vukei keda meda muduka e dua na ivakarau ca, e dodonu meda yawaka tale ga na ituvaki eda na rawa ni temaki kina. (Kolosa 3:5) Meda veivosakitaka mada eso na vakatataro me baleta na masu.
VAKATATARO ME BALETA NA MASU
9. Meda masu vei cei? Na cava eda vulica ena Joni 14:6 me baleta na masu?
9 Meda masu vei cei? E vakavulici ratou na nona imuri o Jisu me ratou masu vua na ‘Tamada mai lomalagi.’ (Maciu 6:9) E kaya tale ga: “O yau na sala, na dina, kei na bula. Ena vukuqu ga ena qai torovi Tamaqu rawa kina e dua.” (Joni 14:6) Ke da vinakata me rogoci na noda masu, e dodonu meda masu ga vei Jiova ena vuku i Jisu. E bibi tale ga meda doka na itavi dokai e lesi Jisu kina o Jiova. Eda sa raica oti ni lako mai vuravura o Jisu me sereki keda mai na ivalavala ca kei na mate. (Joni 3:16; Roma 5:12) Sa lesi Jisu tale ga o Jiova me Bete Levu, me Turaganilewa.—Joni 5:22; Iperiu 6:20.
10. E dodonu me dua sara na ivukivuki ni masu? Vakamacalataka.
10 Vakacava me muri e dua na ivukivuki, dabedabe, se iduriduri nida masu? E sega ni tukuna o Jiova meda tekiduru, dabe, se duri nida masu. E vakaraitaka na iVolatabu ni rawa ni duidui na ivukivuki ni masu, me veidokai ga. (1 Veigauna 17:16; Niemaia 8:6; Taniela 6:10; Marika 11:25) E sega ni bibi vei Jiova na ivukivuki ni masu, e bibi ga me vinaka na inaki ni lomada nida vosa vua. Eda rawa ni masu vakadomoilevu se masu lo ena siga kei na bogi, ena gauna kei na vanua cava ga eda via masu kina. Ke sega mada ga ni rogoca e dua tale noda masu, meda nuidei ni na rogoca o Jiova.—Niemaia 2:1-6.
11. Na cava eso na ka eda rawa ni masulaka vei Jiova?
11 Na cava meda masulaka? E bibi me salavata kei na loma i Jiova na veika eda masulaka. E kaya na iVolatabu: “Se cava ga eda kerea me salavata kei na lomana, ena rogoci keda o koya.” (1 Joni 5:14) Vakacava eda rawa ni masulaka na veika e baleti keda ga? Io, na noda masu vei Jiova e vaka ga nida veivosaki kei na dua na noda itokani dredre. Kena ibalebale, e rawa nida talaucaka vei Jiova na lomada kei na veika e curuoso kina na noda vakasama. (Same 62:8) E rawa nida kerea na yalona tabu me vakaukauataki keda meda cakava na ka e dodonu. (Luke 11:13) E rawa nida kerei Jiova me vakavukui keda meda vakatulewa vakavinaka, me vakaukauataki keda meda vosota na ituvaki dredre. (Jemesa 1:5) E dodonu meda kerei Jiova me vosota na noda cala. (Efeso 1:3, 7) E dodonu meda masulaki ira eso tale, wili kina o ira na noda vuvale kei ira na tacida vakayalo.—Cakacaka 12:5; Kolosa 4:12.
12. Na cava me vakaliuci ena noda masu?
12 Na cava me vakaliuci ena noda masu? Io, me vakaliuci o Jiova kei na lomana. E dodonu me vu mai lomada na noda vakavinavinakataka na veika sa vakayacora ena vukuda. (1 Veigauna 29:10-13) Qori sara ga na ka e vakavulica o Jisu me ratou cakava na nona tisaipeli ena gauna eratou masu kina. (Wilika Maciu 6:9-13.) A kaya me ratou masulaka e liu me vakarokorokotaki na yaca ni Kalou. Oti e tukuna o Jisu me masulaki na kena yaco mai na Matanitu ni Kalou, me vakayacori tale ga na loma i Jiova e vuravura. Nida sa masulaka oti na veika bibi qori, sa qai rawa nida masulaka na veika e baleti keda. Nida vakaliuci Jiova kei na lomana ena noda masu, eda sa vakaraitaka tiko na veika e bibi duadua vei keda.
13. Me vakacava na balavu ni noda masu?
13 Me vakacava na balavu ni noda masu? E sega ni tukuna qori na iVolatabu. E rawa ni lekaleka se balavu ni na vakatau ena ituvaki. Ena rairai lekaleka na masu ni kana, ia ena balavu na noda masu ni vakavinavinaka vei Jiova se nida talaucaka vua na ka eda kauai kina. (1 Samuela 1:12, 15) Me kua ni inaki ni noda masu vakabalavu noda via vakadrukai ira eso tale, me vaka era cakava eso ena gauna i Jisu. (Luke 20:46, 47) E sega ni taleitaka o Jiova na masu va ya. E vinakata me vu mai lomada na noda masu.
14. Meda masu vakavica? Na cava eda vulica e keri me baleti Jiova?
14 Meda masu vakavica? E uqeti keda o Jiova meda vosa wasoma vua. E kaya na iVolatabu meda “masu tiko ga,” meda “gumatua ena masu,” meda “kua ni cegu ena masu.” (Maciu 26:41; Roma 12:12; 1 Cesalonaika 5:17) E tu vakarau o Jiova me rogoci keda ena gauna cava ga eda masu kina vua. Eda rawa ni vakavinavinakataka e veisiga na nona loloma kei na yalovinaka. Eda rawa ni kerea tale ga nona veidusimaki, veivakaukauataki, kei na nona veivakacegui. Ke da vaka mareqeta dina na isolisoli totoka e vakarautaka o Jiova meda vosa kina vua, eda na masu e veigauna.
15. Na cava meda cavuta kina na “emeni” ni oti na masu?
15 Na cava meda cavuta kina na “emeni” ni oti na masu? Na “emeni” e kena ibalebale na “io,” se “me yaco mada ga.” Qori e dua na sala eda vakaraitaka kina ni vu dina mai lomada na veika eda cavuta ena noda masu. (Same 41:13) E tukuna tale ga na iVolatabu ni bibi meda cavuta vakadomoilevu se cavuta lo na “emeni” ni masu oti e matanalevu e dua tale, meda vakaraitaka kina nida duavata kei na veika e tukuna.—1 Veigauna 16:36; 1 Korinica 14:16.
SALA E SAUMA KINA NA KALOU NODA MASU
16. Vakacava e dau sauma dina o Jiova na noda masu? Vakamacalataka.
16 E dau sauma dina o Jiova na noda masu. E vakatokai koya na iVolatabu me “Daurogo masu.” (Same 65:2) E dau rogoca o Jiova qai sauma na nodra masu mai vu ni lomadra e vica vata na milioni, qai duidui na sala e cakava kina qori.
17. E sauma vakacava o Jiova na noda masu ni vakayagataki ira na agilosi kei ira na nona tamata?
17 E dau sauma o Jiova na noda masu ni vakayagataki ira na agilosi kei ira na nona tamata e vuravura. (Iperiu 1:13, 14) E levu era masulaka voli mera vukei mera kila vinaka na iVolatabu, ena dua ga na gauna lekaleka era veisiko sara yani na iVakadinadina i Jiova. E kaya na iVolatabu nira vakaitavi tiko na agilosi ena vunautaki ni “itukutuku vinaka” e veiyasa i vuravura. (Wilika Vakatakila 14:6.) E rawa ni sauma tale ga o Jiova na noda masu ni vakayagataki ira na tacida vakayalo mera vukei keda ena noda leqa.—Vosa Vakaibalebale 12:25; Jemesa 2:16.
18. E vakayagataka vakacava o Jiova na yalona tabu kei na iVolatabu me sauma kina na noda masu?
18 E vakayagataka na yalona tabu o Jiova me sauma kina na noda masu. Nida masu meda vukei ena noda leqa, ena rawa ni vakayagataka na yalona tabu me veidusimaki qai veivakaukauataki. (2 Korinica 4:7) E vakayagataka tale ga o Jiova na iVolatabu me sauma kina na noda masu, meda vakatulewa tale ga vakavuku. Na veitikinivolatabu eda wilika e rawa ni vukei keda. E rawa ni veiuqeti tale ga o Jiova ena nona ivakamacala ena soqoni e dua na tacida, se na nona veidusimaki vakaivolatabu e dua na qase ni ivavakoso.—Kalatia 6:1.
19. Na cava eda na rairai nanuma kina ni sega ni sauma o Jiova na noda masu?
19 De dua eda na veinanuyaka ena so tale na gauna, ‘Na cava e se sega ni sauma kina o Jiova na noqu masu?’ Meda nanuma tiko ni kila o Jiova na gauna kei na sala me sauma kina na noda masu. E kila tale ga na veika ena yaga vei keda. Ena rairai gadrevi meda masulaka tiko na ka eda vinakata ena loma ni dua na gauna meda vakaraitaka kina ni vu mai lomada na ka eda kerea, da qai vakabauti Jiova dina. (Luke 11:5-10) Na sala e sauma kina o Jiova na noda masu ena so na gauna, e rawa ni duatani sara mai na sala eda namaka voli. Kena ivakaraitaki, eda na rairai masulaka e dua na leqa eda sotava tiko. Ia e sega ni kauta laivi na leqa qori o Jiova, e veivakaukauataki ga meda vosota.—Wilika Filipai 4:13.
20. Na cava meda masu wasoma kina vei Jiova?
20 Dua dina na ka dokai noda rawa ni masu vei Jiova! E tiko na yavu vinaka meda vakabauta kina ni na rogoci keda. (Same 145:18) Na wasoma ga ni noda talaucaka vei Jiova na lomada, na dei tale ga ni noda veitokani.


text:
O Dau Vakayagataka Vakavuku na iYaya Vovou Vakalivaliva?
E bobula o Joana ena qito ena vidio. E kaya: “Gauna qo, e rawa ni walu na aua noqu qito tiko e veisiga. E veivakaleqai sara ga.”
Saga o Taniela me kua ni vakayagataka e dua na iyaya vovou se raica na Internet me vitu na siga, ia e yacova ga na 40 na aua.
Rau sega ni itabagone. E yabaki 40 o Joana, e va na luvena, o Taniela e yabaki 49.
O dau vakayagataka na iyaya vovou? * Levu era na kaya ni tiko na vuna vinaka era dau vakayagataka kina. E dau yaga ena cakacaka, veimaliwai, kei na ka ni veivakamarautaki.
Ia eso era sa bobula tale kina me vakataki Joana kei Taniela. Kaya o Nina, e yabaki 20: “Au kila ni rogorogo lasa, ia keirau veitokani dredre kei na noqu talevoni. Ena tiko vata ga kei au. Keu lako ina dua na vanua e sega ni vakayagataki rawa kina, au na tikotiko vakaca. Ni oti ga e veimama na aua, au na via kila ke sa tiko kina e dua na itukutuku. Sa velavela tale!”
So era yadra tu ena bogi taucoko mera raica ga kina na itukutuku se ka vovou e vakau mai. Eso e lako vakaca tale vei ira ke kau tani nodra iyaya vovou. Ra kaya kina na dauvakadidike nira sa bobula tu ina iyaya vovou kece, rawa ni Internet se mataqali talevoni na smartphone. So era sega ni via vakayagataka na vosa “bobula,” era kaya ni qo e dua ga na leqa, sa vesuki tu kina e dua, se sa sega ni lewai koya rawa kina vakavinaka.
Se mani cava era kaya, na kena sega ni vakayagataki vakavuku na iyaya vovou e vakavu leqa. So na gauna e vakavuna nodra veiyawaki na vuvale. E kaya ena rarawa e dua na goneyalewa yabaki 20: “Sega tale ni qai kauai o tamaqu ena dua na ka e vauca noqu bula. Ke tiko ena rumu ni gade me keirau veivosaki, ena imeli tale tiko. Ena kauaitaka tiko ga vakalevu nona talevoni. De kauaitaki au, ia vaka ga me sega ni dau vakaraitaka ena so na gauna.”
“Vakatatabu”
Me rawa ni vakayagataki vakavuku na iyaya vovou, era tauyavutaka kina eso na matanitu me vakataki Jaina, Ceva kei Korea, Peritania kei Merika na vanua mera lai vakatatabu tu kina eso, era vakatabui mera raica na Internet kei na iyaya vovou me vica na siga. Dua na kena ivakaraitaki na cauravou o Peni, e kaya ni dau qito ena Internet me 16 na aua ena dua na siga. E tukuna: “Vaka ga niu mateni tu ena wainimate gaga ena gauna kece au qito kina.” Ni qai curu ena vanua ni vakatatabu va qori, sa sega tu nona cakacaka, sega ni kauaitaka na bula savasava, ra yawaki koya tale ga nona ilala. Rawa vakacava nida qaqarauni me kua ni yaco na leqa va qori?
DIKEVA TALE MADA. Vakacava nomu dau vakayagataka na iyaya vovou. Tarogi iko:
Au dau cudru se tikotiko vakaca niu sega ni vakayagataka rawa na Internet se na iyaya vovou?
Au dau dei ena gauna au sa navuca meu yalana kina noqu vakayagataka na Internet se na iyaya vovou?
Au dau sega ni moce vinaka ena bogi niu yadrava tiko na itukutuku era vakau mai?
Au sa vakawaleni ratou kina noqu vuvale? Vakacava noqu sauma na taro qori, eratou na duavata kina na noqu vuvale?
Ke vakavuna tiko na iyaya vovou mo vakawalena na “veika era bibi sara,” me vaka nomu vuvale kei na nomu itavi, sa kena gauna qo mo veisau. (Filipai 1:10) Cava mo cakava?
ME VAKAIYALAYALA GA. Rawa ni veivakaleqai mada ga na ka vinaka e caka vakasivia. Se o mani vakayagataka gona nomu iyaya vovou ena cakacaka se ka ni veivakamarautaki, me tiko na kena iyalayala, mo dei tale ga kina.
Vakatutu: Kerea nodra veivuke na lewe ni nomu vuvale se dua na itokani nuitaki. E kaya na iVolatabu: “E vinaka na le rua mai na le dua, . . . Ke lutu e dua, ena vakaduri koya na kena isa.”—Dauvunau 4:9, 10.
“Me kua ni rawai iko na ka o taleitaka mo lai “bobula” tale kina
Yaga sara vakalevu na iyaya vovou ni totolo qai rawarawa kina na veitaratara. Ena rawa tale ga ni levu era sega ni vakayagataka vakavuku. Me kua ni rawai iko na ka o taleitaka mo lai “bobula” tale kina. Ni o ‘vakayagataka vinaka nomu gauna,’ o na vakayagataka tale ga vakavuku na iyaya vovou.—Efeso 5:16.
^ para. 5 Na “iyaya vovou” qo e okati kina na iyaya vakalivaliva vovou eda dau vakayagataka, me vaka na imeli, qiri, vakau itukutuku ena talevoni, vidio, ivakatagi, qito kei na itaba.


text: 34 E matau vei Taina na luvei Jekope vei Lia,+ me lai veimaliwai* kei ira na goneyalewa ni vanua oya.+2 Ni raici koya o Sikemi, na luvei Amori na Aivaiti,+ e dua na turaga ni vanua, e kauti koya, davo vata kei koya qai kucuva.3 E mateci Taina sara ga na luvei Jekope, e domona na goneyalewa qo, qai vosa vakamikamica vua.*4 E qai kaya o Sikemi vua na tamana o Amori:+ “Kauta mai na goneyalewa qo me watiqu.”5 Ni rogoca o Jekope ni sa vakacacani Taina na luvena yalewa o koya, eratou se vakatawa tiko na nona qelenimanumanu mai na lomanivanua na luvena tagane. E galu toka ga o Jekope me yacova ni ratou lesu yani.6 E mani lako yani vei Jekope o Amori na tamai Sikemi me rau lai veivosaki.7 Ia eratou kusa sara mai lomanivanua na luvei Jekope ni ratou sa rogoca na ka e yaco. Eratou rarawataka qai cudru vakalevu ni sa vakamadualaki Isireli o koya, ni mocevata kei na luvei Jekope yalewa,+ na ka e sega ni dodonu me caka.+8 E qai vosa vei ratou o Amori, e kaya: “Na luvequ o Sikemi sa mateca dina na luvemuni yalewa. Yalovinaka, moni soli koya mada vua me watina,9 qai bukia kei keimami e dua na isema ni vakawati.* Solia vei keimami na luvemuni yalewa, qai taura na luvei keimami yalewa mera nomuni.+10 Oni rawa ni tiko kei keimami, na vanua tale ga ena soli tu vei kemuni. Ni tawana, ni veivoli, ni vakaitikotiko tale ga kina.”11 E qai kaya o Sikemi vei tamai yalewa kei ratou na ganena: “Meu bau nanumi e matamuni, au na solia vei kemuni na ka ga oni kerea vei au.12 Ni lavaka sara i cake na isau ni yalewavou kei na iloloma.+ Au sa tu vakarau meu solia vei kemuni na ka ga oni tukuna vei au. Ni solia ga vei au na goneyalewa me watiqu.”13 Eratou qai vosa veidabui na luvei Jekope vei Sikemi kei Amori na tamana, ni a vakacacani Taina na ganedratou.14 Eratou qai kaya vei rau: “Keitou sega ni rawa ni cakava qori, me keitou solia na ganei keitou vua e dua na tagane e sega ni cili,*+ ni ka beci qori vei keitou.15 Keitou na vakadonuya ga ke oni cakava qo: moni vakataki keitou, mera cili kece na nomuni tagane.+16 Keitou na qai solia na luvei keitou yalewa vei kemuni, na luvemuni yalewa keitou na taura me neitou, keitou na qai vakaitikotiko kei kemuni meda dua ga na umatamata.17 Ia ke oni sega ni rogoci keitou moni cilivi, keitou na kauta na ganei keitou qai lako sara.”18 E rogo vinaka na nodratou vosa vei Amori+ vei Sikemi tale ga na luvei Amori.+19 E sega tale ni wawa na cauravou qo me cakava na ka eratou kerea,+ ni a taleitaka dina na luvei Jekope yalewa, qai tamata rokovi duadua o koya ena vale taucoko i tamana.20 Erau mani lako o Amori kei na luvena o Sikemi ina matamatanikoro, erau qai vosa vei ira na tagane ni nodrau koro,+ erau kaya:21 “Era via veiyaloni kei keda o ira na tamata qo. Mera vakaitikotiko ga ena vanua, mera veivoli kina ni rauti ira vinaka na levu ni vanua. Eda na taura na luvedra yalewa me watida, kei na luveda yalewa meda solia vei ira.+22 Qo duadua ga na ka era lavaka na tamata mera vakaitikotiko kina kei keda meda dua na umatamata: mera cilivi kece na noda tagane me vaka ga nodra cilivi.+23 Ia na veika era taukena, na nodra iyau, kei na nodra qelenimanumanu kece, ena noda se vakaevei? Meda vakadonuya mada ga na ka era vinakata mera vakaitikotiko kina kei keda.”24 Era rogoci Amori kei Sikemi na luvena tagane o ira kece na kumuni tu ena matamata ni nona koro, sa ra qai cilivi kece na tagane, o ira kece na kumuni tu ena matamatanikoro.25 Ia ena ikatolu ni siga nira se mosi tu, erau qai lako yani e rua na luvei Jekope, o Simioni kei Livai erau ganei Taina,+ erau dui kauta nodrau iseleiwau qai lako yani ena koro nira wele tu, qai vakamatei ira kece na tagane.+26 Erau vakamatei Amori kei Sikemi na luvena tagane ena iseleiwau, rau qai kauti Taina mai na vale i Sikemi, erau lako sara yani.27 Eratou qai lako mai na vo ni luvei Jekope tagane vei ira na tagane sa vakamatei, eratou qai butakoca na iyau ni koro, nira vakacacana na ganedratou.+28 Eratou kauta na nodra sipi, na nodra bulumakau, na nodra asa, na ka kece e tu ena koro kei na vanua.29 Eratou kauta tale ga na nodra iyau kece, na nodra gone lalai kece kei na nodra yalewa, eratou butakoca na ka kece ena vale yadua.30 E qai kaya vei Simioni kei Livai+ o Jekope: “Drau sa kauta ga mai vei au na leqa levu* ni drau vakaboicataki au vei ira na lewenivanua, vei ira na kai Kenani kei ira na Perisaiti. Au le lailai ga, era na kumuni dina mai mera buturaki au, au na qai vaqeavutaki, o yau kei na noqu vuvale.”31 Ia erau kaya: “E sega ni saqamua na ganei keirau, o cei o ira?”


text:
RA TAROGA NA ITABAGONE
Au sa Rawa ni Veibuku?
Na cava na veibuku?
O dau lako vata vakalevu kei na dua na tagane ke o yalewa, se yalewa ke o tagane. O sa veibuku tiko?
Drau sa veivinakati tiko kei na dua. Levu na gauna ena dua na siga, drau dau vakauitukutuku se veiqiriti. O sa veibuku tiko?
Ena gauna kece o dau sota kina kei ira na nomu itokani, drau dau veitalanoa tiko ga. O sa veibuku tiko?
Ena rawarawa toka mo sauma na imatai ni taro. Ia ena via dredre mo sauma na kena ikarua kei na kena ikatolu. Na cava sara mada na veibuku?
Io, na veibuku e dua na ivakarau ni veimaliwai o vakaraitaka kina nomu taleitaka e dua, se taleitaki iko o koya.
Na isau gona ni taro tolutolu qori na io. Se mani drau veidomoni se veivosaki wasoma ena talevoni se veiraimata, e matanalevu se caka lo, qori gona na veibuku.
Na cava na inaki ni veibuku?
E dodonu me rokovi na inaki ni veibuku, me rau vakadeitaka kina na gonetagane kei na goneyalewa me rau veiwatini, se sega.
Io, eso na nomu icaba era raica vakamamada na veibuku. Era rairai taleitaka mera vakaitokani kei na dua na tagane ke yalewa, se yalewa ke tagane ia drau sega ni nakita mo drau vakawati. Eso era sega ni mareqeta na itokani va qori, era vinakata ga mera laurai e matanalevu, mera dokai kina.
Levu na gauna e dau lekaleka ga na veitokani va qori. E kaya e dua na goneyalewa o Heather, “Levu na itabagone era tinia na nodra veikilai ena veimacawa se rua na macawa. Era raica me lekaleka ga na veikilai, oya me vakarautaki ira ga ina veisere, sega ni vakawati.”
Ni o sa veibuku, mo kua ni vaqitoqito. Mo vakadeitaka gona ni donu na nomu inaki.—Luke 6:31.
Vakasamataka: O na vinakata me dua e vaqitoqitotaki iko me vaka na iyaya ni vakatatalo, me tomiki ga oti qai biu tale? Kua ni cakava qori vua e dua tale! E kaya na iVolatabu, na loloma e “sega ni cakava na ka e sega ni rakorako.”—1 Korinica 13:4, 5.
E kaya e dua na goneyalewa o Chelsea: “Ena so na gauna au nanuma ni ka ni lasa na veibuku, ia ena sega dina ni lasa ke dua e taura vakabibi, e dua tale e sega.”
iVakasala: Wilika na 2 Pita 1:5-7 qai digia e dua na itovo mo cakacaka kina mo vakarautaki iko ena veibuku kei na vakawati. Oti e dua na vula, raica na ka o sa vulica kei na ka mo vakavinakataka ena itovo qori.
Au sa yacova na yabaki ni veibuku?
Na yabaki cava o nanuma me tekivu veibuku kina e dua na itabagone?
Taroga qori vua na nomu itubutubu.
E rawa ni duidui na nomu isaunitaro kei na nodrau na nomu itubutubu. Se sega sara ga! Levu na itabagone era se sega ni via veibuku mera yacova mada na yabaki era na kilai ira vinaka kina, o rawa sara ga ni dua vei ira.
Qori na ka e vakatulewataka na goneyalewa o Danielle, sa yabaki 17. E kaya: “Niu nanuma lesu na rua na yabaki sa oti, e duidui sara na ka au dau raica vei koya au nanuma me watiqu ni vakatauvatani kei na ka au raica ena gauna qo. Ena gauna mada ga qo, au se sega ni vakadeitaka na vakatulewa qori. Au na qai vakasamataka ga na veibuku niu kila ni sa na vinaka na noqu itovo me vica tale na yabaki.”
E tiko tale e dua na vuna vinaka mo wawa kina. E tukuni ena iVolatabu na matavosa na “bula vakaitabagone” me vakamacalataka na kena kaukaua ena gauna qori na gagadre ni veiyacovi kei na veidomoni. (1 Korinica 7:36) Ni o veivolekati tiko ga kei na dua na tagane ke o yalewa, se yalewa ke o tagane ni o se donuya tiko na gauna qori, ena vakabulabulataka na gagadre ni veiyacovi, ena tini sara ena ivalavala tawakilikili.
Io, de ra raica vakamamada qori na nomu icaba. Levu era rairai vinakata sara ga mera veiyacovi. Ia o iko, mo vakaraitaka ni o yalomatua! (Roma 12:2) Kena ilutua, e uqeti iko na iVolatabu mo “dro tani mai na veiyacovi tawadodonu.” (1 Korinica 6:18) Ni o wawa me oti mada na gauna vakaitabagone, o na “biuta tani [kina] na ka ca.”—Dauvunau 11:10.
Na cava mo kua ni kusa kina na veibuku?
Ni o veimurimuri mo veibuku ni se sega ni kena gauna, e vaka ni o vakaukauataki mo veitarogi ena dua na lesoni o sega sara ga ni vulica. E sega ni dodonu me va qori! E vinakati na gauna mo vulica kina na lesoni mo kila na ka mo veitarogitaka.
E vaka kina na veibuku.
Me kua ni tauri vakamamada na veibuku. Ni bera ni o kila vinaka e dua, e vinakati na gauna mo vulica kina e dua na lesoni bibi, oya na veitokani.
Ena dua na gauna e muri, ni o sota kei na dua e ganiti iko, o sa na tu vakarau mo bucina e dua na veiwekani tudei. Koya gona, na vakawati vinaka e yavutaki ena nodrau veitokani vinaka e rua.
Ni o wawa ena sega ni yalani kina na nomu galala. Ia ena levu sara nomu gauna galala mo ‘marau [kina] ni o se cauravou.’ (Dauvunau 11:9) Ena tiko tale ga na gauna mo vakarautaki iko kina mo bucina eso na itovo, e bibi sara na nomu veika vakayalo.—Lele i Jeremaia 3:27.
Ena gauna qo, o rawa ni marautaka nomu veimaliwai kei koya o sa nanuma tiko. O na cakava vakacava qori? Drau veimaliwai kei na so tale. E kaya o Tammy: “Au kila ni Iasa sara ni va ya. E vinaka me levu na noda itokani.” E duavata kina o Monica, e kaya, “E vakasama vinaka meda veimaliwai vakailawalawa, nida veimaliwai kina kei ira e duidui na nodra itovo.”
Ia ke sa rui totolo mo vakasamataka e dua ena gauna qo, ena vakamosia ga na yalomu. Mo kua gona ni vakusakusa. Vakayagataka na gauna qo mo vulica na sala mo bucina kina na veitokani e dei. Ena dua na gauna, ke o vinakata mo veibuku o sa na kilai iko vinaka kei na ka o vinakata vua na kemu isa drau na bula vata ena gauna kece.


text: 17 Ni sa yabaki 99 o Eparaama, e rairai vua o Jiova qai kaya: “O yau na Kalou Kaukaua Duadua. Mo lako voli e mataqu qai vakaraitaka ni o yalododonu.*2 Au na vakataudeitaka na noqu veiyalayalati kei iko,+ au na vakalevutaka sara na nomu kawa.”+3 E mani tekicuva o Eparaama qai vosa tiko ga vua na Kalou, e kaya:4 “Raica! se tiko ga na noqu veiyalayalati kei iko,+ o na tamadra dina na veimatanitu.+5 Sa na sega ni yacamu o Eparaama,* sa na yacamu ga o Eparama,* niu na cakava mo tamadra na veimatanitu.6 Au na cakava me levu sara na nomu kawa, me cadra tale ga mai vei iko+ na veimatanitu kei na tui.7 “Au na dina ina noqu veiyalayalati kei iko+ kei na nomu kawa ena muri mai ena nodra itabatamata kece ena vuku ni veiyalayalati tawamudu, meu nomu Kalou kei ira tale ga na nomu kawa ena muri mai.8 Au na qai solia vei iko kei na nomu kawa ena muri mai na vanua o tiko vulagi kina+—na vanua taucoko o Kenani—mera na taukena me tawamudu, au na qai nodra Kalou.”+9 E kaya tale vei Eparama na Kalou: “Ia o iko, mo dei tiko ga ena noqu veiyalayalati, o iko kei na nomu kawa ena muri mai ena nodra itabatamata kece.10 Qo na noqu veiyalayalati kei kemuni, moni dei kina kei ira tale ga na nomu kawa ena muri mai: Mera cilivi na tagane kece era maliwai kemuni.+11 Moni ciliva na kuli ni yagomuni vakatagane, me na tu ga qori me ivakatakilakila ni noqu veiyalayalati kei kemuni.+12 Mera cilivi na luvemuni tagane kece era se qai siga walu,+ ena nomuni itabatamata kece, o ira kece era sucu e vale kei ira kece era sega ni nomu kawa era voli ena ilavo vei ira na kaitani.13 Me cili na tagane kece e sucu e nomu vale kei na tagane kece e voli ena nomu ilavo,+ ia na noqu veiyalayalati ena lewemuni ena dei tiko ga.14 Ke dua na tagane tawacili e sega ni via cili, na tagane oya me muduki laivi* vei ira na wekana. Sa beca na noqu veiyalayalati o koya.”15 E qai kaya vei Eparama na Kalou: “Mo kua ni vakatokai Serai*+ tale tiko na watimu me o Serai, ni sa na yacana o Sera.*16 Au na vakalougatataki koya, ena vakasucuma e dua na luvemu tagane,+ au na vakalougatataki koya, ena qai tinadra na veimatanitu, era na cadra mai vei koya na tui ni veimatatamata.”17 E davo vakatoboicu sara o Eparama, e dredre qai kaya e lomana:+ “Ena vakaluveni rawa e dua na tagane yabaki 100, ena vakasucu rawa o Sera, na marama sa yabaki 90?”+18 E mani kaya o Eparama vua na Kalou dina: “Isa me sobuti Isimeli mada ga na nomuni veivakalougatataki!”+19 E kaya na Kalou: “Ena vakasucuma dina e dua na luvemu tagane o Sera na watimu, mo vakatokai koya me o Aisake.*+ Au na vakataudeitaka na noqu veiyalayalati kei koya me veiyalayalati tawamudu vei ira na nona kawa ena muri mai.+20 Au sa rogoci iko ena vuku i Isimeli. Raica! au na vakalougatataki koya, au na vakalevutaka sara na nona kawa. Ena cadra mai vei koya e 12 na turaga, au na cakava tale ga me matanitu levu.+21 Ia au na cakava na noqu veiyalayalati kei Aisake,+ ena vakasucumi koya o Sera ena gauna vata qo ena yabaki mai qo.”+22 Ni vosa oti na Kalou vei Eparama, e biuti koya me lako cake.23 E qai kauti Isimeli na luvena o Eparama kei ira kece na tagane era sucu e nona vale, kei ira kece a volia o koya ena ilavo, o ira kece na tagane era lewenivuvale i Eparama, e qai ciliva na kuli ni yagodra vakatagane ena siga sara ga oya me vaka e tukuna vua na Kalou.+24 E yabaki 99 o Eparama ena gauna e cilivi+ kina na kuli ni yagona vakatagane.25 E yabaki 13 o Isimeli na luvena, ni cilivi+ na kuli ni yagona vakatagane.26 Ena siga sara ga qo, e cilivi kina o Eparama kei Isimeli na luvena.27 Era cilivi vata kei koya na tagane kece ena nona vale, o ira kece na sucu e vale, kei ira kece era voli ena ilavo vei ira na kaitani.


text:
Sa cereki na drauniveva me toqai nai otioti kei vuravura.
Me sa na sogo kina na i tukutuku ni veigauna.
Oqo na lewa sa tau oti tu ni bera ni buli na noda vuravura.
Sa i ka va ni gauna oqo sa serelaka vei keda na lawata ni bula.
Na matanitu ni veiwekani e i vakaruru ka veiliutaki voli mai.
E tekivuna ko Veritania ka se cici tiko ga oqo ena lewa ni dui kaikai.
Sa tagi na Laione Damu me sere na dali ka a veiliutako voli mai.
Ka me duri na Matanitu Vatu e Viti na Matanitu vaka Parofisai.
Na Lawata ni Bula sa na vakamoce toka mada vakalekaleka.
Me dei na vanua veitalia sara ke sa sega nai yau e vo vei keda.
Meda tagi vata ki lagi ka waraki Koya sa bula vaka i koya me vueti keda.
O koya sa cecere sara na Alifa kei na Omeka ena mai totaki keda.
Dou na uludra na veimatanitu ka sega ni buina.
Dou na matanitu taleitaki duadua e vuravura.
Era na soli ka, ka talevaki vei kemudou na veimatanitu kecega e vuravura.
Era na kalougata na veimatanitu kecega e vuravura e na vukumudou.
Ena sega ni dua na nomudou meca ena tu rawa e matamudou.
Au na kauti kemudou mo dou lako voli e na dela ni bai cecere kecega (tikina cecere) e vuravura.
Dou na yaco me matanitu au na kilai kina e vuravura, kau na vakarokorokotaki e vuravura e na vukumudou.
Sa na bola mada na mua e noda vanua.
Na vulagi kece me ra sa na vakasuka.
Sa soli mai lagi na lewa nei Naulumatua.
Me sa ciqomi e Viti na lewa ni Kalou bula.
Vei Turaga kece meda mai tekicuva.
Me sa qaravi na Kalou dina e noda vanua.
Veika ca kece me da sa mai biuta.
De na qai takoso na Kalou ka sega e dro bula.
Sa na veisau na matanicagi me basika e lomalagi.
Me cereki e matana votu me kilai a nodra i lawaki.
Na i tukutuku ni gauna vou kei Viti me sa tabaki.
Me kila o vuravura ni sa veiliutaki o lomalagi.
Serekali ni vanua sa rui makawa dina.
Veretaki na vanua i na kawa e baleti ira.
Vola i nai vola me ra vakasesei tani kina.
Vakaduria rawa na kuila ni vulagi e noda Vitia.
Cereki mada na nodra i vola ni nodra veiliutaki.
Vanua e Kubuna me tekivu nodra veiqaravi.
Me soli na vanua o Viti ki na liga ni Ranadi.
Me vakarogoya ni o Cakobau sa Tui Viti Ailadi.
Ratu sir Lala sa vakuria na kena cakacaka.
Me wasewasea vakatinikava na noda veiyasana.
Ra tokitaki na koro makawa mera cokocoko vata.
Vakasesei kina na nodra i lakolako na tawa vanua taumada.
Na kaukauwa levu sa curuma na kena cakacaka.
Ni soli na kaukauwa mai bulu me vakayagataka.
Vauci vata na vu ni vanua i na dagodago vakatamata.
Me waicala na vanua ena ligai Ratu Sir Lala.
Lutu na yaseyase me tibi na kena liva.
Me suka na vanua me vude mai na dina.
Veika kece sa lewa na Kalou me da qai raica.
Nona vosa vuni na Dauveibuli ena gusu ni parofita.
Vosa ni Kalou bula sa veivakasalataki.
Me qarauni na meca sa vaka na laione sa tagi.
Nona sasaga me vagolei na vanua i na sala tani.
Me guilecava kina o Viti ni o koya na kawa digitaki.
Na Kalou ko Jiova(YHWH) sa tekivu me vakayaco lomana.
Me vakalesui ko Viti ki na ligadra na nona tamata.
Me kila ko vuravura ni o Isireli e nona dina na i matai ni waqa.
Vakadeitaki tu ena yaca i Viti na nodra yavusa kei na kawa.
Lutu ni buto leka sa taiki vakamalua na noda vanua.
Nai vola makawa kei Viti me rogoci tale vakadua.
Me duri vou na matanitu ni Kalou kei na nona kaukauwa.
Mo tucake na Isireli na kawa digitaki ni Ulumatua.
Mo tucake na gone lomani mo saravi ena yasa e va ni lomalagi.
Sa i iko na gone e vakasaqarai ni ko a yali.
Ni ko kauta tiko vei iko na vosa ni veivakalougatataki.
Ena i buki ni wa kulakula sa i vakadei ni kawa digitaki.
Sa galili na vale i tamamu ko Juta(Judah) ni a yali mai kina.
Sai iko na laione vola damu i tamamu ko dau nanumi kina.
Ko i sa ni drua i tacimu o Veresi(Perez) na laione koula e divi kina.
Sai Sira(Zerah) na yacamu ko tawa vanua taumada ko Kaiviti dina.
Vosa ni yalayala vei Isireli ko Jiova(YHWH) ni lewe vuqa.
Au na solia vei iko na vanua mo taukena ni ko sa butuka.
Sai vakadei oqo niu vakayacana me ko Viti ni sa noqu na vanua.
Ko i au dina na kawa nei Sira(Zerah) na Ulumatua nai sa ni drua.
Au sa kacivi meu tucake meu vakarogoi lesu tale.
Ni ra sa vakasaqaqara matua tiko i vuravura na noqu qase.
Sa kauwai na vanua ni sa lala dede na nomu i dabedabe.
Na nomu lesu sa vaka na bula mai na liga ni vu ni tucake tale(Ressurection Power).
Na lewa ni Kalou levu mai lagi me kua ni lau saqati.
Me ciqomi mada na nona lewa me da sa veilomani.
Nai ukuuku ni Kalou me laveti ni da veivakarokorokotaki.
Sa i vakadei ni gauna kei Viti ni o Karisito(CHRIST IN YOU) sa veiliutaki.
Sa dola na katuba ni gauna vou kei Viti me da vakasarava.
Marau kei na i yau ka maroroi tu me nomu mo vakayagataka.
Nomu cakacaka me ra vakabulai na yalo vua na Turaga.
Ena vei o ni lomalagi ni cava nai tavi mo tavaki Koya e macawa.
Sa na cuva vei Viti na matanitu kece e vuravura.
Ni ra vakadinadinataka ni tu e yasana ko Jiova(YHWH) ni Lewe Vuqa.
Me vakadeitaki na sau na mana kei Viti vei na Ulumatua.
Sai Sira(Zerah) na luvei Juta(Judah) me kilai e Viti ni taukei dina ni vanua.
Sa mai vakasesei ka mai vakayalitaki na kedrau i vola na drua.
Ni a tovolea na meca me vakawabokotaki rau e noda vuravura.
Sa na vakadrukai ga ni tawa kila na i tuvatuva ni Kalou bula.
Me rau na sota ka veikilai na veitacini drua ni bera ni oti na gauna.
Au sa kerea saka na veivosoti e noda Viti raraba.
De levu vei keda ena sega beka ni ciqoma rawa.
Au sureta saka na vanua mo wawa ka vakarorogo mada.
Ni sa na takoso na Kalou ena sega tale e dua ena tu rawa.
Serekali bibi na KAUWAI au kerea me sa mai tini.
Ni vakarorogo saka mada vakavinaka na lewe i Viti.
Noda Kalou sa wirica na i vakawirimadigi me taiki.
Me tekicuva na vanua me rokova ka rerevaka na Vunau e Tini.
Sa i koya saka oqo na ka vuni ena bula kina na vanua.
Ni sa ciqoma o Viti me muria nai vakaro ni Kalou bula.
Sa na qai yaco na veivakalougatataki i Jiova(YHWH) ni Lewe Vuqa.
Na bula sautu kei na veilomani sai i divi tu ni noda vanua.
Au sauvuki me'u vakarogoca na vanua ni vakasolokakana.
Na lewa ni Kalou bula me kakua sara na tu saqata.
Me sa bola na sau i na Mua i ra mo vakarautaka mada.
Ra kaciva na i vola vivigi ni Veitarogi vanua ni Viti makawa.
NA MATANITU I TAUKEI VAKALOU NI BERA NODRA VUKI TANI
NA MATANITU NI KALOU KA BULIA NA VURAVURA KEI LOMALAGI
SAI DIVI KINA NI NOQU VANUA NA VEIVAKALIUCI KEI NA VEILOMANI
ME VAKATAUDEITAKI O VITI ENA YALAYALA NI KALOU KA ME VAKALOUGATATAKI.
NA YAVUSA LEVU E TINIKARUA
NI SA NA KABI VATA O VITI KEI VURAVURA
E LIMA E NODRA E VITU EDA NA TAURA
SA YACA TU E LIU NI NODA VANUA
SA QAI MAI VITI ENA GAUNA NI KUA
E LIU O VITU SE O RA ERA DAU CAVUTA.
AU TACAKE KI NA NODA ULUVATU
AU LAVETA RUARUA NA LIGAQU
ME KUA NI QARAVI NA KALOU LASU
KO JIOVA MO NANUMA E LOMAMU
SA YACOVI VITI NA VUA NI NODA MASU
REREVAKA GA NA KALOU KA DOKA NA TUI SAU.
ENA YACO DINA NA NEIMAMI I NAKI
NA MUA I RA NI NODA VANUA ME VEILIUTAKI
ME BOKOCA NA MATANITU VEIVERETAKI
NI NONA LEWA NA KALOU LAGILAGI.
MATANITU KEI NA LOTU VAKA ROMA(LOTU KATOLIKA) RAU VEIVUKEI KA LEWA VATA
BULI NA LAWA ME BOKOCI NA SIGA MAKAWA(VAKARAUWAI) NI LOTU TAUMADA
ME VEISOSOMITAKI NAI MATAI NI SIGA(SIGATABU) E LOMA NI MACAWA
SA I ULUBALE WALEGA ME SIGA NI TUCAKE TALE NI NODA TURAGA.
E DUA NA KA VAKADOMOBULA
ENA KAUTA MAI NA VEISAU NI GAUNA
I TURAGALEVU MO QARAUNA
MO TAUCA KINA NA NOMU NANUMA
ME RA KAU TANI NA YAGO VULAVULA(FREEMASONS).
O ROKOTUICOLO SA TEKICUVA
NA I VOLA VIVIGI E SA UCUNA
E TEVUKA I NA TEVELI KULA
VOSA NI VOLA E SA TUKUNA
DUA BAU NA LOTU(VA-KARISITO) ME DA TAURA
SA VACAVA O VITI NI KUA.
DUA BAU GA NA LOTU(VA-KARISITO) ENA QAI VAKABAU
SAI KOYA QORI NA NOQU O AU
NA LOTU NI VURAVURA ME RA QEAVU
ENA KAMA YAVU NA KENA I VOLA TABU.
NA DEMOCRACY KEI NA DECREE E RAU SA NA YALI
NI SA SEGA NI YAGA VEI VITI NA NODRAU VEIQARAVI
SA KACIVI LESU MAI NA DECALOGUE ME VEISOSOMITAKI
OQORI NA NODRA YAVU TAUMADA NA QASE ENA VEILIUTAKI.
DUA TALE NAI TAVI ME QARAVI MADA
VOLA I TUKUTUKU KEI VITI MAKAWA
NODRA SEMA DRA E LOMA NI WAQA
NODRA VAKASAQARA NA VANUA TAUMADA
E BIUTU KO TURA NA TUKADRA
ME TAWANI KO VURAVURA RARABA.
DUA NA BOSE LEVU ENA KACIVI
ENA QAI CEREKI NAI VOLA VIVIGI
SA NA QAI VAKARAU ME WILIKI
ME NA QAI SEREKI NA KAWA KEI VITI.
NA I VOLA TABU SA TUKUNI KINA
NA I VOLA VIVIGI MO VAKARAICA
E TAURA TU NA GONE NI VITIA
MUA IRA NI VANUA E TIKO KINA
NI RAU VEIYACANI NA PAROFITA(JEREMAIA)
O KOYA OQORI ENA QAI WILIKA.
NA PAROFITA KO AISEA SA KACIKACI
NA KUILA NI KALOU LEVU ME NA VAKARAUTAKI
ME NA RAICA NA VEIMATANITU TANI
NI SA YACO OTI NA VEIYALAYALATI
MAI IJIPITA SARA KI KENANI
O VITI SARA KI BOLATAGANE
O VURAVURA KI LOMALAGI.
NA NOQU GAUNA ME SA DOLAVI
NOQU AGILOSI RA VEIVALIVALI
ERA TALAI TIKO MAI LOMALAGI
ME RA MAI YADRAVA NA NOQU I NAKI
SA TABU SARA NA CICI LAWAKI
POLITIKI OQORI MO BIUTA TANI
OQORI NA QITO NEI SETANI
E RA QITO KINA NA VAVALAGI
TURAGA KECE RA LEWENA YANI
MANA NI VANUA SA MAI YALI.
NA WAQA NI MALIWA LALA ERA KACI
SA VEISAU NA LIWA NI CAGI
VAKAITAVI RA VEISAUTAKI
SULU MAKAWA ME SA KAUTANI
NA CABE CAKE NA GONE LOMANI
NA KENA I RAIRAI E DUA TANI
NA DAKAI KECE ERA VANATAKI
NA GAUNA NI VEIBULI LAGILAGI.
NA I TUKUTUKU NI GAUNA SA NA DOLAVI MADA
MO NI ROGOCA KECE NODA VITI LOMANI
VEI YAVUSA TURAGA, TURAGA NI BULA KECE SARA
SA DOLAVA NA KALOU NA GUSUQU MEU VOSA RAWA
ME VAKABULAI E VITI NA KAWA TAMATA
SA CABE E VITI NA KATO NI MANA.
AU TIKO MAI NA VATU NI SIGA
NA GAUNA SA VUNI RARAMA
ME KUNE E VITI NA KALOUGATA
SA DOLA E VITI NA KATO NI CAKA MANA
AU SA RUI YALO KATAKATA.
LIMA NA UDOLU E VA E TINIKALIMA
NA OVISA AU MAI KAUTI IRA
ME LAKI YADRAVA NA PASIVIKA
VAKARAU DURI NA MESAIA(KARISITO).
NA I DOLA NI KAVA NI GAUNA E VEIVAKURABUITAKI DINA
NI VANADAKUI VITI O VURAVURA KA SOGOTA NA KA ME BULA KINA
SA YAVALA NA VANUA ME VAKADURI KA LAVETI NA KENA MESAIA(KARISITO)
ENA QAI CICI MURI VITI MAI O VURAVURA NI TAURA TU NA KENA KUILA.
NA GAUNA VOU EDA VOLEKATA
DAUSIGALEVU NA VURAVURAYA
E RAWA NI TINI KI NA KANA TAMATA
LIMA NA YABAKI NAI YALAYALA
QAI SAUTU NA VURAVURAYA.
NI MAI ROGOCA NA VEIWEKANI
E DUA NA KA U TUKUNA YANI
SA QAI OTI NA VEIMECAKI
ME DA TIKO VATA KA VEILOMANI
SA SOGO NA VANUA LISITAKI
ME BALETI IRA TU NA VULAGI.
IO ME YACO NA SAUTU NI VANUA
NA VULAGI ERA SA DUI SUKA
NA TIKI NI QELE ERA SA TAURA
ENA SUKA TALE MAI VAKAYADUA
NA NODA BISINI ENA KAUKAUWA
ME YACOVA NI RUSA NA VURAVURA.
NA LOLOMA NA WAQA NI CAKACAKA
VAKATITIQA E SEGA NI YAGA
SA WASEI RUA KINA NA TAMATA
MEDA CAKACAKA ENA YALO VATA
ME NA QAI RAWA NA TIKO VINAKA.
(James 5:7-8)
(Jeremiah 31:31-36)
(Isaiah 11:10-12)
(Romans 9:27-28)
(Revelation 7 & 14)
(Revelation 14:4-5)
(Romans 9:4-8)
(Galatians 3:14-16)
(Galatians 3:26-29)
(Genesis 12:3)
(Isaiah 33:22)
(Galatians 2:16-21)
(Romans 2:1-16)
(Romans 3:19-31)
(Romans 7:12-14)
(2 Peter 3:14-18)
(Romans 11:24-27)
(Colossians 1:25-29)


text: 2 Au vinakata moni kila na levu ni noqu sasaga ena vukumuni, ena vukudra tale ga mai Leotisea,+ kei ira kece era se bera ni raici au.2 Me vakacegui kina na lomadra,+ mera vakaduavatataki tale ga ena loloma.+ Me nodra kina na iyau kece e vakadeitaki ena vuku dina, mera rawata kina na kilaka dodonu me baleta na ka vuni tabu ni Kalou, oya o Karisito.+3 E vunitaki matua vua na iyau kece ni vuku kei na kilaka.+4 Au tukuna tiko qo me kua kina ni dua e vakacalai kemuni ena vosa kamikamica.5 E sega ni tiko kei kemuni na yagoqu, na yaloqu ga e tiko kei kemuni, au marau niu raica ni oni dau tuvana vakamatau na ka kece,+ e dei tale ga nomuni vakabauti Karisito.+6 O koya gona, ni oni sa ciqomi Karisito Jisu na Turaga, moni muria tiko ga na nona veidusimaki,7 me ti sara na wakamuni, moni tarai cake vua,+ moni tudei ena vakabauta,+ me vaka oni a vakavulici kina, me vuabale tale ga na nomuni vakavinavinaka.+8 Ni qarauna de dua e tagavi kemuni bulabula ena vuku vakavuravura kei na vosa ni veicavilaki+ e yavutaki ena ivakavuvuli vakatamata kei na ivakavuvuli e vakabibitaki e vuravura, e sega ni salavata kei na ivakavuvuli i Karisito,9 ni vakavotui kece ena nona bula na itovo ni Kalou.+10 Ena vukuna e tu kece kina na ka vei kemuni, ni o koya na ulu ni veimatanitu kei na lewa kece.+11 Oni sa cilivi tale ga ena nomuni duavata kei koya, oni sega ni cilivi ena liga, ia ena nomuni biuta tani na yagomuni valavala ca,+ ni qo na veicilivi ena vuku i Karisito,+12 ni oni bulu vata kei koya ena nona papitaiso,+ kei na nomuni duavata kei koya, oni vakaturi+ vata kina ena nomuni vakabauta na ka e rawati ena cakacaka veivakurabuitaki ni Kalou ni a vakaturi koya mai na mate.+13 Kena ikuri, oni a mate tu ena nomuni valavala ca kei na ituvaki tawacili ni yagomuni, e qai vakabulai kemuni kei Karisito na Kalou.+ Ena nona yalololoma, e vosota kina na noda ivalavala ca kece+14 qai bokoca na lawa e volai ena liga+ e keda meca voli, e volai kina na ivakaro+ e saqati keda tiko,+ e kauta tani ena nona vakota ena kaunirarawa.*+15 Ena vuku ni tikina qo, e vakamalumalumutaki ira kina na veimatanitu kei na veiliutaki, e kauti ira yani e matanalevu mera saravi nira sa vakavuai,+ e liutaki ira ena tayabe ni qaqa.16 O koya gona, me kua ni dua e lewai kemuni ena ka moni kania kei na ka moni gunuva+ se na ka e vauca na soqo se vula vou+ se siga ni vakacecegu.+17 Na ka kece qori era iyaloyalo ga ni ka me na yaco mai,+ ia na ka dina e nei Karisito.+18 Me kua ni dua e kovea na nomuni icovi+ o koya e dau veivakaisini nona yalomalumalumu, e qaravi ira na agilosi, “e sakitaka voli na nona raivotu,”* qai qaciqacia ni rui vakatamata na nona rai,19 ia e sega ni dei tiko ga vua na uluda,+ o koya e vakatau kina na tubu ni yago taucoko ena kena ivakatagedegede e solia na Kalou. Era cakacaka vata na isema kei na ua ni yago mera vakarautaka na ka kece e gadrevi me duavata tiko kina na yago taucoko.+20 Ke oni mate vata kei Karisito ena veika e vauca na ivakavuvuli e vakabibitaki e vuravura,+ na cava ga oni bula tiko kina me vaka oni tiki kei vuravura, ena nomuni muria na ivakaro:+21 “Kua ni taura, kua ni tovolea, kua ni tara”22 na ka kece era vakarusai nira sa vakayagataki, me vaka na ivakaro kei na ivakavuvuli vakatamata?+23 Na ivakaro kece qori e kena irairai nira yavutaki vakavuku vei ira na via lewa ga na nodra sokalou, e veivakaisini nodra yalomalumalumu, era vakararawataka na yagodra,+ ia e sega ni yaga ena nodra valuta na gagadre ni yago.


text:
Vakamacalataka na Kalou na veivakurabuitaki ni Livaiacani (1-34)
41 “O rawa ni toboki Livaiacani*+ ena batinisiwaSe dreta sobu tu na yamena ena dali?2 O rawa ni vakacuruma na dali* ena ucunaSe cula na galegalena ena iqaso?*3 Vakacava, ena vakamasuti iko vakalevu,Se na vosa vakamalua vei iko?4 Vakacava, ena veiyalayalati kei iko,Me nomu bobula ena nomu bula taucoko?5 O na vaqitora me vaka ga e dua na manumanuvukaSe vesuka ena dua na wa me nodra nomu goneyalewa lalai?6 Vakacava, era na volitaka na dauveivoli?Era na wasea na dauvolivolitaki?7 O na sosomaka na moto vakawa ena kuliniyagona+Se na uluna ena moto ni cocoka?8 Tabaka ena ligamu,O na nanuma na ivalu qai sega ni cakava tale!9 Na vakanuinui kece me vakamalumalumutaki kina, sa na dreve ga.Na kena irairai wale ga, o na domobula kina.*10 E sega ni dua e doudou me vakasaga.O cei gona ena tu rawa e mataqu?+11 O cei a solia vei au e dua na ka meu saumi koya kina?+Na ka kece e ruku i lomalagi e noqu.+12 Au na sega ni galuvaka na yavana,Na kena kaukaua kei na yagona bulicaki vinaka.13 O cei sa luvata na kena iubi e sau?O cei ena curuma na galegalena ni dalaga tu?14 O cei e rawa ni basuka na katuba ni gusuna?*E vakarerevaki na batina kece.15 E veitaqataqai e dakuna na varina*Era veikabiti matua.16 Era veisemati vinaka saraMe kua ni curu rawa ena kedra maliwa na cagi.17 Era veisemati kece,Era kabi vata qai sega ni tawasei rawa.18 Nona suru e vakacaudreva na rarama,Qai vaka na kida ni mataka na matana.19 E tibi mai gusuna na liva,E lidi mai kina na bukawaqa.20 E lako mai ucuna na kubou,Vaka na lovo e waqari ena kuta.21 Na kena icegu e yameyame kina na qilaiso,Qai lako mai gusuna na yameyame ni buka.22 E tiko e domona na kaukaua levu,Era gutuwa e matana na yalolailai.23 Na ilobi ni lewena e veikabiti matua,Era vaka tu na kaukamea, e sega ni yavalati rawa.24 Na utona e kaukaua vaka na vatu,Io, e kaukaua vaka na vatuniqaqaqi e dabe i ra.25 Ni duri mai, era rere mada ga na qaqa,Na kena yavavala ena vakavuveilecayaki.26 Ena sega ni yaga na iseleiwau kece e lauti koya,Se mani moto, moto lailai, se gasau.+27 E okata na kaukamea me vaka na tolonicovuata madu,Na kopa me kau vuca.28 Na gasau ena sega ni cemuri koya,Na vatu ni irabo ena vuki me vunicovuata ni cawi yani vua.29 E okata na iwau me dua wale ga na vunicovuata.Qai dredrevaka na rorogo ni moto.30 Na botona e vaka na tiki ni iyaya qele momoto era sa kakavorovoro,E veitosoyaki ena soso me vaka na iyaya ni samu covuata.+31 E vakavuna me buebue na wai titobu me vaka ga na kuro,E yavalata na wasawasa me vaka na kuro waiwai.32 Ena taliva tu na mawena ena sala e muria,Ena nanuma e dua ni ulu vula na wasa titobu.33 E sega ni dua na ka e tautauvata kaya e vuravura,Na manumanu e buli me kua ni rere.34 E waqa na matana ina ka kece e viavialevu.E tui vei ira kece na manumanu kila lagilagi.”


text:
Vola o Maciu
28 Ni kida na mataka ena imatai ni siga* ni macawa, qo ni oti na Siga ni Vakacecegu, erau gole o Meri Makitala kei Meri adua me rau lai raica na ibulubulu.+
2 Raica! E yaco e dua na uneune levu, ni a lako sobu mai lomalagi na agilosi i Jiova,* e mai vaqiqica tani na vatu qai dabe toka e delana.+ 3 Na kena irairai e vaka na tibi ni liva, qai vaka na vulavula ni uca cevata na nona isulu.+ 4 Eratou sokonu na yadra ena levu ni nodratou rerevaki koya, era vaka sara ga na mate.
5 Ia e kaya na agilosi vei rau na yalewa: “Drau kua ni rere, au kila ni drau vaqarai Jisu, o koya a vakamatei ena kau.+ 6 E yali eke o koya, sa vakaturi me vaka ga a tukuna.+ Mai, drau mai raica na vanua a davo toka kina. 7 Drau kusa, drau lai tukuna vei ratou na nona tisaipeli ni sa vakaturi mai na mate, raica! sa liu tale ga i Kalili,+ dou na raici koya e kea. Qo na ka au mai tukuna vei kemudrau.”+
8 Rau sa biubiu sara ga mai na ibulubulu ena levu ni nodrau rere kei na marau. Rau cici me rau lai tukutuku vei ratou na nona tisaipeli.+ 9 Raica! E tavaki rau mai o Jisu qai kaya: “Drau bula vinaka!” Rau toso yani vakavoleka rau tara na yavana, rau qai cuva me rau vakarokoroko vua. 10 E qai kaya vei rau o Jisu: “Drau kua ni rere! Drau lai tukutuku vei ratou na taciqu, me ratou lako yani i Kalili, eratou na raici au kina.”
11 Ni rau lako tiko, eratou lako tale ga ina koro e vica na yadra+ me ratou lai tukuna vei ira na iliuliu ni bete na ka kece e yaco. 12 Nira soqoni oti kei ira na qase ra bose vata, era qai solia vei ratou na sotia e dua na uma ilavo siliva 13 qai tukuni vei ratou: “Dou kaya, ‘Keitou a moce tu ena bogi, ratou lako mai na nona tisaipeli qai butakoca na yagona.’+ 14 Ke rogoca na kovana, dou kua ni leqa, keitou na qai vakamacalataka vua.” 15 Eratou mani taura na tikinisiliva, ratou cakava tale ga na ka kece e vakaroti vei ratou. E tete na itukutuku qo vei ira na Jiu me yacova mai nikua.
16 Ia eratou lako ga i Kalili+ na 11 na tisaipeli me ratou sota kei Jisu ena ulunivanua a lokuca me ratou sota kina.+ 17 Ni ratou raici koya eratou cuva me ratou vakarokoroko vua, ia era vakatitiqa eso. 18 E toso yani vei ira o Jisu qai kaya: “Sa soli vei au na lewa kece mai lomalagi kei vuravura.+ 19 O koya gona, ni lako moni vakavulici ira na lewe ni veivanua+ kece ga mera tisaipeli, ni papitaisotaki ira+ ena yaca i Tamada kei na Luvena kei na yalo tabu, 20 vakavulici ira mera muria na ka kece au vakarota vei kemuni.+ Raica, au tiko vata kei kemuni ena veisiga kece me yacova na ivakataotioti ni veika vakavuravura.”*+


text:
Veisikovi Lesu e Tauyavu Kina na Vuli iVolatabu
1. Cava e bibi kina na veisikovi lesu?
1 A sega wale ga ni vakaroti ira nona tisaipeli o Jisu mera vunau, ia mera ‘veivakatisaipelitaki qai veivakavulici’ tale ga. (Maciu 28:19, 20 VV) O koya e vunau ena tukuna ga, ia na qasenivuli e levu na ka e cakava. E veivakavulici, e vakamacala, qai vakadinadinataka. Dua na sala eda veivakavulici kina oya noda sikovi ira lesu na tataleitaki ena inaki me tekivutaki kina na vuli iVolatabu.
2. O cei meda sikova lesu?
2 O cei mo sikova lesu? E dodonu mo sikovi ira lesu na ciqoma na ivola, se o ira mada ga e laurai vakalailai nira taleitaka na itukutuku vinaka. Ke so era tataleitaki ni o vunau ena vanua e levu kina na tamata, tovolea mo vola na nodra itikotiko se naba ni talevoni me rawa ni vakabulabulataki tiko ga kina na tataleitaki. Mo nuidei ni o na tekivuna e dua na vuli iVolatabu. Vakasaqarai ira tiko ga era vinakata mera vulica na iVolatabu, o na kunei ira dina.—Maciu 10:11.
3, 4. Cava e so na ka ena gadrevi me cakayaco kina na veisikovi lesu?
3 Kauaitaki Ira Dina: E rawa ni yaga na veisikovi lesu ke o vakavakarau ena imatai sara ga ni gauna o lai vunau kina. O ira na dautukutuku gugumatua era dau raica na veika e dreti ira na itaukeinivale, ra qai vakayagataka oya me usutu ni nodra veivosaki. E so tale era raica ni vinaka mera taroga e dua na taro ena itini ni nodra veivosaki, me rawa ni uqeti koya na itaukeinivale me vakanamata tiko ena veisiko e tarava. Noda kauaitaki ira dina, eda na vakasamataki ira tiko ga ena gauna eda sa biuta mai kina nodra katuba, ena uqeti keda tale ga me kua ni bera noda sikovi ira lesu. Kevaka e rawa, lesuvi ira tale ni se ra tataleitaki tiko—ena loma ni dua se rua ga na siga.
4 Ni o sa sikova lesu e dua, tekivuna nomu vosa ena veika ga drau a veitalanoataka ena veisiko sa oti. Me nomu isausau mo wasea e dua mada ga na tikinivolatabu ena gauna kece o veisiko kina, qai tu vakarau mo dau vakarorogo. Saga mo kilai koya vakavinaka na itaukeinivale. Ni o sikovi koya tale, wasea vua na ka dina mai na Vosa ni Kalou e kovuta na veika e kauaitaka.
5. Na iwalewale rawarawa cava e rawa ni vakayagataki me tekivutaki kina na vuli iVolatabu?
5 Tu Vakarau Mo Tauyavutaka na Vuli iVolatabu: Ni o veisikovi lesu, me nomu isausau mo tauyavutaka e dua na vuli iVolatabu. E rawa ni caka vakacava oqo? Tukuna ni o via wasea vua e dua na vakasama, qai cega e dua na parakaravu ena ivola na Kila se na brochure na Loma ni Kalou o nanuma ni na kauai kina o itaukeinivale. Wilika na parakaravu, taroga na taro, drau qai veitalanoataka e dua se rua na tikinivolatabu e koto ena parakaravu oya. Oqo e rawa ni caka sara ga ena matanikatuba ena loma ni lima ina tini na miniti. Tinia ena nomu taroga na taro e tarava qai tuvanaka mo drau tomana na veivosaki ena dua tale na gauna.
6. Eda na vakaraitaka vakacava noda kauaitaka na bibi ni veisikovi lesu?
6 E dua na tiki bibi ni noda cakacaka vakaitalatala na nodra vakabulabulataki na tataleitaki kece eda kunea. Biuta vakatikitiki e dua na gauna ena nomu ituvatuva vakamacawa mo veisikovi lesu kina. Ena vuavuaivinaka kina nomu cakacaka vakaitalatala qai kauta tale ga mai vei iko na marau dina.


text:
NA RAI NI IVOLATABU
Lomaocaoca
E rua na ka e rawa ni yaco nida lomaocaoca. E rawa ni yaga se veivakaleqai. Na iVolatabu ena vukei keda meda kila ruarua qori.
E ivakarau ga ni bula na lomaocaoca?
KA E YACO TU
Na lomaocaoca e okati kina na taqaya, rere, se lomaleqa. Nida bula tu ena vuravura veilecayaki, eda na vakila kece na lomaocaoca.
KA E KAYA NA IVOLATABU
E vola o Tui Tevita: “Ena vakacava na dede ni noqu nuiqawaqawa, ni rarawa voli na lomaqu e veisiga?” (Same 13:2) E vosota vakacava o Tevita? A talaucaka na lomana vua na Kalou ena masu, e nuitaka vakaoti na loloma dei ni Kalou. (Same 13:5; 62:8) E sureti keda na Kalou meda talaucaka vua noda lomaocaoca kece. E kaya na 1 Pita 5:7: “Biuta vua na nomuni lomaocaoca kece, ni kauaitaki kemuni o koya.”
Ia eda rawa ni cakava na ka meda lewa vakamatau kina noda lomaocaoca. Kena ivakaraitaki ni “lomaleqataka na ivavakoso kece” na dauvola iVolatabu o Paula, a cakacaka vakaukaua me veivakacegui, me veivakayaloqaqataki tale ga vei ira e dau kauaitaka. (2 Korinica 11:28) Ena ituvaki qo, e laurai ni yaga nona lomaocaoca baleta ni uqeti koya me veivuke vakalevu. Eda rawa tale ga ni va qori. Ia na noda sega ni veikauaitaki ena rawa ni dusia nida sega ni dauloloma.—Vosa Vakaibalebale 17:17.
“Ni oni sega ni kauaitaka ga na ka e baleti kemuni, ni kauaitaka tale ga na ka e baleti ira tale eso.”—Filipai 2:4.
Na cava o rawa ni cakava ke o lomaocaoca vakasivia?
KA E YACO TU
De dua era lomaocaocataka tu eso na nodra cala makawa, nodra veisiga nimataka, se na veika vakailavo. *
KA E KAYA NA IVOLATABU
Vakasamataki ni cala makawa: Ni bera nira mai lotu vaKarisito eso ena imatai ni senitiuri, era dau mateni tu, daukovekove, veiyacovi tawadodonu, ra dau butako tale ga. (1 Korinica 6:9-11) Ia era sega ni vakasamataka tiko ga qori, era veisau ra qai nuitaka na nona yalololoma levu na Kalou, ni dau yalorawarawa me cakava vaka kina. E kaya na Same 130:4: “E tu ga vei kemuni [Kalou] na veivosoti dina, me rawa ni oni qoroi tu ga.”
Leqataki ni veisiga nimataka: “Kua vakadua ni lomaocaocataka na siga nimataka,” e kaya o Jisu Karisito, “ni siga nimataka e tu vata kei na kena lomaocaoca.” (Maciu 6:25, 34) Cava e vakaibalebaletaka? Kauaitaka mada ga na leqa ni dua na siga. Kua ni vakuria na lomaocaoca ni dua na siga ena nomu lai leqataka tiko na siga nimataka. Qori o na sega ni vakasama vinaka kina, vakavuna nomu vakatulewa vakariri. Nanuma tale tiko ga ni levu na ka eda dau lomaocaocataka era na rairai sega ni yaco.
Leqataki ni ilavo: A masulaka e dua na turaga vuku: “Moni kua ni soli au meu dravudravua se vutuniyau.” (Vosa Vakaibalebale 30:8) E qara ga na lomavakacegu—na ivakarau ni bula e vakadonuya na Kalou. E tukuna na Iperiu 13:5: “Me kua ni laurai ena nomuni bula ni oni lomana na ilavo, ni lomavakacegu ga ena ka e sa tiko vei kemuni. Ni a kaya: ‘Au na sega sara ni laivi iko, au na sega tale ga ni biuti iko.’” E rawa ni oti yani na ilavo, ia na Kalou ena sega ni biuti ira era nuitaki koya, era bula rawarawa tale ga.
“Au sega ni raica e dua na yalododonu me biu wale tu, se ra vaqara madrai na luvena.”—Same 37:25.
E rawa ni oti vakadua na lomaocaoca?
KA ERA TUKUNA ESO
E tukuna na dauvolaitukutuku o Harriet Green ena dua na ulutaga ni niusiveva The Guardian ena 2008: “Eda bula tu qo ena gauna e sa qai lomaocaocataki ga kina e levu na ka.” E vola ena 2014 o Patrick O’Connor ena Wall Street Journal, “E laurai nira sa lomaocaoca tiko vakalevu na kai Merika.”
KA E KAYA NA IVOLATABU
“Na nuiqawaqawa ni loma ni tamata e lomabibi kina, ia na vosa vinaka ena vakamarautaka.” (Vosa Vakaibalebale 12:25) E rawa ni kune sara ga na “vosa vinaka” ena itukutuku vinaka ni Matanitu ni Kalou. (Maciu 24:14) E tauyavutaka na Kalou na Matanitu qori, ena vakarau vakaotia na lomaocaoca ni kauta laivi na ka sara ga e vakavuna tiko, okati kina na tauvimate kei na mate! Qori eda sega ni cakava rawa na tamata. ‘Na Kalou ena qusia tani tale ga na wainimata kece mai na matada, sa na sega tale na mate, na lolosi, na tagiyaso, kei na mosi.’—Vakatakila 21:4.
“Me vakasinaiti kemuni mada ga na Kalou o koya na vu ni noda inuinui, ena marau kece kei na vakacegu ena vuku ni nomuni vakabauti koya.”
—Roma 15:13.
^ para. 10 E vinaka mera lai raici vuniwai o ira era tauvimate ena vuku ni lomaocaoca sivia. E sega ni dau vakatututaka na Yadra! na veiqaravi vakavuniwai ena ganita e dua.


text:
SE TUBU TIKO GA NA UCIWAI NA REWA.
Written by Mika Qalobula on January 10, 2022
E sa veivakasaltaki tiko na Tabana ni leqa tubu koso vei kemuni na vakaitikotiko ena batini uciwai na Rewa River mo ni na qaqarauni vinaka tiko ena vuku ni kena tubu tiko ga ena yakavi nikua.
E vevakasalataki tale tiko ga na Director Vakatawa ni tabana ni draki o Terry Atalifo,ni dodonu vei keda na lewe ni vanua,me da qaqarauni tiko vakavinaka me vaka ni se soli tiko ga nai vakaro ni tau bi ni uca.
Vakarorogo mai kina VITIFM 92.2FM,92FM,kei na 92.6FM.
Source – Fiji NDMO.


text:
QAQA NA TIMI NI TAGANE ENA RELAY NI OCENIA CHAMPIONSHIP
Written by Maria Solomone on June 10, 2022
E mai soli na metali koula vei ratou na timi ni tagane ni Viti ena relay ni 4by100m ena vuku ni nodratou a totogitaki na timi ni Ositerelia ena vuku ni dua na cala,dina ga ni ratou a liu ka tarava na timi ni Viti ena sotasota ni Ocenia Championships ka vakayacori tiko mai Ositerelia.
Qaqa na timi ni Viti ena relay:pc-atheleticsfiji
Ratou ciciva rawa na gauna e 41.64s,ka ratou a karua vei Ositerelia,ia,ena vuku ni nodratou totogitaki o Ositerelia,mani sa soli kina na qaqa vei Viti.Na lewe ni timi e oka kina o Ratu Mali Romuakalou, Nikola Raiqeu, Banuve Tabakaucoro kei Waisale Inoke.
Metali Siliva o Waisale Inoke gole na koula vei NZ ena Long Jump:pc-atheleticsfiji
Ena i katolu ni siga ni sotasota e mai rawata kina o Waisale Inoke na metali Varasa ena lade balavu ka ladeva rawa kina o koya e 7.06m,rau veisivi ga na 1cm kei Agnus Lyver mai na timi ni Niusiladi ka qoqona na metali siliva,ia na metali koula e rawata o Blake Shaw mai na timi ni Ositerelia,ladeva rawa okoya e 7.29m.
source:atheleticsfiji


text:
‘They’re beatable’: Waratahs e sega ni rerevaka e dua na timi ni Niusiladi.
Written by Atu Kurumudu on June 2, 2022
Sega ni balavu na nodratou druka yarayara voli mai vei ira kece na timi ni Niusiladi ena Super Rugby , ratou dei na timi ni Waratahs ena kena vaka e veisau na nodratou i qitoqito ka ratou sa solia na bolebole ni rawa me ratou vakadavora na vei timi mai Niusiladi.
Tabaki toka qori na wing ni Waratahs o Mark Nawaqanitawase
The Waratahs a sega vakadua ni qaqa ena yabaki sa oti , ia ena ruku ni veiliutaki nei Darren Coleman , e veisautaka saraga ka vaka e kama saraga mai na nodratou iqitoqito.
Rau na calidi na Tahs kei Chiefs ena FMG Stadium e Waikato, kevaka ratou na mani qaqa ena dua dina na qito ena veitalnaoa taki vakalevu sara. Me tekivu mai na sotasota ni Super Rugby ena 1996, ono na timi ni Waratahs era sa vakaitavi oti ena kena sagai na bilo cecere ni sotasota (2005, 2006, 2008, 2010, 2011 and 2018) ia , e era lesu lala kece mai ni sega ni rawati na qaqa.
source:stuff.co.nz


text:
iKuri ni iVakamacala
1 JIOVA
Na yaca ni Kalou o Jiova, e kena ibalebale “O Koya e Vakavuna me Yaco.” E Kalou kaukaua duadua o Jiova, e bulia tale ga na ka kece. E tu vua na kaukaua me cakava na ka ga e vinakata.
E va na matanivola vakaIperiu e dau volai kina na yaca ni Kalou. Na matanivola qori e volai vakavalagi me YHWH se JHVH. E voleka ni basika vaka7,000 na yaca ni Kalou ena iVolatabu taumada vakaIperiu. E duidui na ivolavolai ni yaca i Jiova, ena veiyasa i vuravura, e muri tale ga na kena icavucavuti e kilai levu ena duidui vanua.
2 “VAKAVUNA NA KALOU” NA IVOLATABU
E vakavuna na Kalou na volai ni iVolatabu, e vakayagataka ga na tamata me volavola. Qori e vaka ga na nona kerei vunivola e dua na daunibisinisi me vola na nona ivola. E veidusimaki vei ira na dauvola iVolatabu na yalo tabu ni Kalou mera vola na nona nanuma. E duidui na sala e veidusimaki kina na yalo tabu ni Kalou, eso na gauna e vakaraitaka ena raivotu se na tadra na veika me volai.
3 IVAKAVUVULI
Qo na ivakavuvuli vakaivolatabu ena vukei keda meda vakatulewa vinaka. Kena ivakaraitaki, “na ilala ca e vakacacana na itovo vinaka.” Na ivakavuvuli qori e vakaraitaka vei keda ni rawa ni yaga se veivakaleqai na ilala eda digia. (1 Korinica 15:33) Dua tale na ivakavuvuli, “na ka kece e kaburaka e dua ena tamusuka tale ga.” Eda vulica e keri nida na tauca ga na vua ni noda ivalavala.—Kalatia 6:7.
4 PAROFISAI
Qo na itukutuku ni Kalou. E rawa ni vakatakilai kina na inaki ni Kalou, dua na ivakavuvuli, ivakaro, se lewa. Okati kina na kena vakarogoi na veika ena yaco ena gauna se bera mai. Sa vakayacori oti e levu na parofisai vakaivolatabu.
5 PAROFISAI VAKAMESAIA
A vakayacori vei Jisu e levu na parofisai vakaivolatabu me baleta na Mesaia. Raica na kato “ Parofisai vakaMesaia.”
▸ Wase 2, para. 17, vmr.
6 INAKI I JIOVA ME BALETA NA VURAVURA
A bulia na vuravura o Jiova me parataisi, me nodra itikotiko na kawatamata era lomani koya. E se dei tu ga na nona inaki. Sa vakarau muduka na veika ca me rawa nira bula tawamudu na nona tamata.
7 SETANI NA TEVORO
O Setani na imatai ni agilosi a saqata na Kalou. E vakatokai me o Setani se “Dauveivorati,” ni dau saqati Jiova. E vakatokai tale ga me Tevoro, kena ibalebale “Dauvakaucaca” baleta e dau vakatetea na itukutuku lasu me baleta na Kalou qai dauveivakacalai.
8 AGILOSI
A buli ira na agilosi o Jiova ni se bera sara ni bulia na vuravura. Era buli mera vakaitikotiko mai lomalagi e oba vakaoba na agilosi. (Taniela 7:10) Era vakayacani qai tiko na ka era duidui kina. O ira na agilosi era yalodina qai yalomalumalumu era sega ni vinakata mera qaravi. E duidui na nodra itutu, e duidui tale ga nodra itavi. Era lesi eso mera veiqaravi ena itikotiko vakaturaga i Jiova. Eso tale mera vakasavuya nona itukutuku, veitaqomaki qai veidusimaki vei ira na nona tamata e vuravura, vakataulewa, se veitokoni ena cakacaka vakavunau. (Same 34:7; Vakatakila 14:6; 22:8, 9) Era na vukei Jisu ena gauna se bera mai ena ivalu na Amaketoni.—Vakatakila 16:14, 16; 19:14, 15.
9 IVALAVALA CA
Ke da saqati Jiova kei na lomana ena malele ni lomada, noda vakasama se ivalavala, ya sara ga na ivalavala ca. Ni rawa ni vakaleqa qori na noda veiwekani kei na Kalou, e vakarautaka kina vei keda na lawa kei na ivakavuvuli meda kua ni nakita kina noda valavala ca. Na ka kece a bulia o Jiova ena ivakatekivu e uasivi, ia erau vakayalia o Atama kei Ivi na bula uasivi ni rau sa ivalavala ca ena vuku ni nodrau talaidredre vei Jiova. Erau qase qai mate, eda sotava tale tu ga nikua na ituvaki qori ni vakadewa vei keda o Atama na ivalavala ca.
10 AMAKETONI
Qo na ivalu ni Kalou ena vakarusa kina na vuravura i Setani, kei na veika ca.
11 MATANITU NI KALOU
Qo na matanitu e tauyavutaka mai lomalagi o Jiova. Sa veiliutaki tiko kina vakatui o Jisu Karisito. Ena vakayagataka na Matanitu qori o Jiova ena gauna se bera mai me vakarusa na ivakarau ca kece. Ena liutaka na vuravura na Matanitu ni Kalou.
12 JISU KARISITO
A buli Jisu e liu na Kalou ni bera nira buli na veika tale eso. E talai Jisu mai vuravura o Jiova me mate ena vukuda kece na kawatamata. A vakamatei o Jisu, ia e vakaturi koya o Jiova. Sa veiliutaki tiko vakatui ena gauna qo ena Matanitu ni Kalou.
13 PAROFISAI NI 70 NA MACAWA
A parofisaitaki se sa tukuni tu mai ena iVolatabu na gauna ena basika kina na Mesaia. E vakatokai na gauna qori me 69 na macawa. Ena basika mai na Mesaia ni sa cava na gauna qori. A tekivu na 69 na macawa ena 455 B.G.V. qai cava ena 29 G.V.
Eda kila vakacava ni mai cava na gauna qori ena 29 G.V.? A tekivu na 69 na macawa ena 455 B.G.V., na gauna a yaco yani kina i Jerusalemi o Niemaia qai tara tale na koro qori. (Taniela 9:25; Niemaia 2:1, 5-8) Na naba cava eda vakasamataka nida rogoca na vosa “daseni”? Io, na naba 12. Nida rogoca tale ga na vosa “macawa,” ena lako mai na noda vakasama na naba 7. Na macawa ena parofisai qo e sega ni vitu na siga, ia e dusia na vitu na yabaki. Qori e lakovata kei na kena dau cakacakataki na gauna vakaparofisai, oya na “dua na siga me dua na yabaki.” (Tiko Voli Mai na Lekutu 14:34; Isikeli 4:6) Kena ibalebale na dua na macawa e vitu na yabaki na kena dede, na 69 na macawa e 483 na yabaki (vakavitutaki na 69). Ke da tekivu wilika na 483 na yabaki mai na 455 B.G.V., eda na yacova na 29 G.V. Qori sara ga na yabaki e papitaiso kina o Jisu qai lumuti me Mesaia!—Luke 3:1, 2, 21, 22.
E cavuti ena parofisai vata ga qori e dua tale na macawa, kena ibalebale ya e vitu tale na yabaki. Ena loma ni gauna qori, ena vakamatei na Mesaia ena 33 G.V. Me tekivu tale ga ena 36 G.V., sa na vunautaki Matanitu ni Kalou ina veimatanitu, sega ni vei ira ga na Jiu.—Taniela 9:24-27.
14 LETOLUVAKALOU
E kaya na iVolatabu ni Dauveibuli na Kalou o Jiova, a buli Jisu ni bera nira buli na veika tale eso. (Kolosa 1:15, 16) E sega ni Kalou Kaukaua Duadua o Jisu. E sega vakadua ni kaya ni tautauvata kei na Kalou. A kaya ga ‘ni cecere sara vua o Tamana.’ (Joni 14:28; 1 Korinica 15:28) Ia era vakavuvulitaka eso na matalotu na Letoluvakalou. Era kaya ni ratou dua ga na Kalou na Tamana, na Luvena, kei na yalo tabu. E sega ni volai ena iVolatabu na vosa “Letoluvakalou.” E lasu na ivakavuvuli qori.
Na yalo tabu e igu tawarairai ni Kalou, e dau vakayagataka o Jiova me vakayacora kina na lomana. E sega ni Kalou na yalo tabu. Kena ivakaraitaki, e tukuni ni “sobuti ira . . . na yalo tabu” na lotu vaKarisito taumada. E kaya tale ga o Jiova: “Au na sovaraka na yaloqu vei ira na tamata kece ga.”—Cakacaka 2:1-4, 17.
15 KAUVEILATAI
Na cava era sega ni vakayagataka kina na kauveilatai na lotu vaKarisito dina ena nodra sokalou?
Sa dede nodra vakayagataka tu mai na kauveilatai na lotu lasu. A dau vakayagataki ena gauna makawa ena sokalou e qaravi kina na veikabula, kei na nodra sokalou vakasisila na lotu butobuto. Ena loma ni 300 na yabaki mai na mate i Jisu, era sega ni bau vakayagataka na lotu vaKarisito na kauveilatai ena nodra sokalou. Dua sara na gauna e muri, e uqeta na empara ni Roma o Constantine me vakayagataki na kauveilatai me ivakatakilakila ni lotu vaKarisito. A kena inaki qori mera tavuki kina e levu ina lotu vaKarisito. Ia na kauveilatai e sega sara ga ni dua na kena isema vei Jisu Karisito. E kaya na New Catholic Encyclopedia: “Era vakayagataka na kauveilatai eso na matatamata ni bera na gauna vaKarisito, kei ira era sega ni lotu vaKarisito.”
A sega ni mate ena kauveilatai o Jisu. Na vosa vaKirisi e vakadewataki me “kauveilatai” e kena ibalebale “dua na duru balavu,” “kauvaro,” se “dua na vunikau.” E kaya na Companion Bible: “Na vosa vaKirisi e vakayagataki ena [Veiyalayalati Vou] e sega sara ga ni vakaibalebaletaka e rua na tiki ni kauvaro.” A mate o Jisu ena dua na duru balavu.
E sega ni vinakata o Jiova meda vakayagataka na ivakatakarakara se ivakatakilakila ena noda sokalou.—Lako Yani 20:4, 5; 1 Korinica 10:14.
16 IVAKANANUMI
A vakaroti ira na nona tisaipeli o Jisu mera dau vakananuma na nona mate. Era cakava qori e veiyabaki ena 14 Naisani, na tikinisiga vata ga era solevutaka kina na Isireli na Lakosivia. E dau veisoliyaki ena iVakananumi na madrai kei na waini, e vakatakarakarataka na yago i Jisu kei na nona dra. Era kania na madrai qai gunuva na waini o ira na lai veiliutaki kei Jisu e lomalagi. O ira na nuitaka na bula e vuravura era tiko ena iVakananumi me ivakaraitaki ni nodra doka na soqo qori, ia era sega ni kania na madrai se gunuva na waini.
17 KEDA ITUVAKI NIDA MATE
Era vakabauta e levu ni bula tale tiko e dua na ka ena gauna eda mate kina, eda na dewa ena dua tale na vuravura meda lai bula kina. Eso tale era vakabauta nira rawa ni veivuke se veivakaleqai o ira na sa mate.
E sega ni tukuna na iVolatabu ni bula tale tiko e dua na ka ena gauna eda mate kina, ia e vakamatatataka nida na sega ni vakila e dua na ka. E kaya: ‘Era kila na bula tiko nira na mate, ia o ira na mate era sega sara ga ni kila e dua na ka ni sa guilecavi na ka era dau nanumi kina. Sa oti tale ga na nodra loloma, veicati, kei na nodra vuvu, sa sega tale nira vakaivotavota ena dua na ka ena ruku ni matanisiga. E sega na cakacaka se na vakasama se na kilaka se na vuku ena iBulubulu.’ (Dauvunau 9:5, 6, 10) E kaya tale ga na iVolatabu ni gauna e mate kina e dua, “sa lesu o koya ina qele, sa takali na nona vakanananu ena siga oya.” Io, sa cava sara ga e kea na nona bula. (Same 146:4; Vakatekivu 3:19) E sega gona ni tukuna na iVolatabu ni bula tale tiko e dua na ka nida mate, eda sega ni dewa ena dua tale na vuravura meda lai bula kina. E sega tale ga ni rawa ni veivuke se veivakaleqai e dua ni sa mate.
18 YALO
E levu tu na ibalebale ni vosa vakaIperiu kei na vosa vaKirisi e vakadewataki me “yalo.” Ia era dusia kece ga na ka e sega ni raica rawa na matada, me vaka na cagi se na noda icegu ni bula na tamata kei na manumanu. E rawa ni vakaibalebaletaki tale ga vei ira na kabula vakayalo kei na yalo tabu, na igu tawarairai ni Kalou. E sega ni tukuni ena iVolatabu ni bula tale tiko e dua na ka ena gauna e mate kina e dua.—Lako Yani 35:21; Same 104:29; Maciu 12:43; Luke 11:13.
19 QIENA
Na Qiena e yaca ni dua na buca volekati Jerusalemi, e dau kamayavu kina na benu. E sega na ivakadinadina ni vakararawataki se vakamai bulabula ena buca qori na tamata se manumanu ena gauna i Jisu. E sega gona ni vakatakarakarataka o Qiena e dua na vanua tawarairai era na lai vakararawataki se vakamai tawamudu kina o ira na sa mate. Ni cavuti ira na kolotaki i Qiena o Jisu, a vakaibalebaletaka tiko na rusa vakadua.—Maciu 5:22; 10:28.
20 MASU NI TURAGA
Qo na masu e vakavulici ratou kina na nona tisaipeli o Jisu. Qori tale ga na ivakarau ni masu e vakavulici keda kina o Jisu meda masuta:
“Me vakarokorokotaki na yacamuni”
Eda masuta me muduka o Jiova na kena vakarogorogocataki tiko na yacana se kena irogorogo ena ivakavuvuli lasu. E veiganiti qori me rawa ni rokovi qai dokai e lomalagi kei vuravura na yaca ni Kalou.
“Me yaco mai na nomuni Matanitu”
Eda masuta me vakarusa na vuravura ca i Setani na Matanitu ni Kalou, me liutaka na vuravura, me vukica tale ga na vuravura me parataisi.
“Me caka na lomamuni e vuravura”
Eda masuta me vakayacori na loma ni Kalou e vuravura, me rawa nira bula tawamudu ena Parataisi na kawatamata talairawarawa ra qai bula uasivi me vaka ga e nakita taumada o Jiova.
21 IVOLI
E vakarautaka na ivoli o Jiova meda sereki kina na kawatamata mai na ivalavala ca kei na mate. E vinakati na ivoli me volia lesu na bula uasivi a vakayalia o Atama, meda veiyaloni tale ga kina kei Jiova. A talai Jisu mai vuravura o Jiova me mate ena vukuda kece na tamata ivalavala ca. E rawa nida bula tawamudu qai vakalesui vei keda na bula uasivi ena vuku ni mate i Jisu.
22 VUNA E VAKAIROGOROGO KINA NA 1914
E vakamacalataki ena Taniela wase 4 ni na tauyavutaka na Kalou na nona Matanitu ena 1914.
Na parofisai: A vakaraitaka vei Tui Nepukanesa o Jiova ena dua na tadra vakaparofisai na vunikau sa lauta tu. Ena tadra qori, e vesu wavokita na vunikau na wa kaukamea kei na kopa me kua kina ni tubu me oti mada na “vitu na gauna.” Ena qai tubu tale ni sa cava na gauna qori.—Taniela 4:1, 10-16.
iBalebale ni parofisai vei keda: Na vunikau e vakatakarakarataka na veiliutaki ni Kalou. E vakayagataki ira voli me vica vata na yabaki o Jiova na tui e Jerusalemi mera liutaka na matanitu o Isireli. (1 Veigauna 29:23) Ia e mai mudu nodra veiliutaki na tui qori nira sega ni yalodina. E vakarusai o Jerusalemi ena 607 B.G.V. Sa tekivu sara ga e keri na “vitu na gauna”. (2 Tui 25:1, 8-10; Isikeli 21:25-27) A vakaibalebaletaka tiko gona o Jisu na “vitu na gauna” ni kaya, “Era na qai butuki Jerusalemi na veimatanitu, me yacova ni sa oti nodra gauna lokuci na veimatanitu.” (Luke 21:24) A sega ni cava na “vitu na gauna” ni se bula voli e vuravura o Jisu. E yalataka o Jiova ni na lumuta e dua na Tui ena icavacava ni “vitu na gauna.” Ni veiliutaki na Tui qori o Jisu, era na vakalougatataki tawamudu kina na lewe i vuravura.—Luke 1:30-33.
Na dede ni “vitu na gauna”: Na “vitu na gauna” e 2,520 na yabaki. Ke da tekivu wilika na 2,520 na yabaki mai na 607 B.G.V., eda na yacova na 1914. Qori na yabaki e solia kina o Jiova vua na Mesaia o Jisu na idabedabe vakatui ena Matanitu ni Kalou.
E cakacakataki vakacava na 2,520 na yabaki? E cavuti ena iVolatabu na dua na gauna, rua na gauna, kei na veimama ni gauna. Qo e tolu veimama na gauna, e tautauvata kei na 1,260 na siga. (Vakatakila 12:6, 14) Ia ena vakaruataki na 1,260 na siga qori me qai “vitu na gauna,” kena ibalebale ena 2,520 na siga. Ni muri na kena cakacakataki na gauna vakaparofisai, oya na “dua na siga me dua na yabaki,” na 2,520 na siga e 2,520 na yabaki.—Tiko Voli Mai na Lekutu 14:34; Isikeli 4:6.
23 MAIKELI NA AGILOSI TURAGA
Na matavosa “agilosi turaga” e kena ibalebale “nodra iliuliu na agilosi.” E cavuti ga ena iVolatabu e dua na agilosi turaga, oya o Maikeli.—Taniela 12:1; Juta 9.
O Maikeli e iLiuliu ni mataivalu ni Kalou, era lewena na agilosi yalodina. E kaya na Vakatakila 12:7: “O Maikeli kei ira na nona agilosi era vala kei na gata levu, . . . kei ira na nona agilosi.” E tukuni ena Vakatakila ni o Jisu na iLiuliu ni mataivalu ni Kalou. Kena ibalebale e yaca i Jisu tale ga o Maikeli.—Vakatakila 19:14-16.
24 IOTIOTI NI VEISIGA
Qo na gauna era na yaco kina e vuravura eso na veika lelevu ni bera ni vakarusa na vuravura i Setani na Matanitu ni Kalou. E vakatokai tale ga na gauna qori ena parofisai vakaivolatabu me “ivakataotioti ni veika vakavuravura,” kei na “gauna ena tiko kina na Luve ni tamata.” (Maciu 24:3, 27, 37) A tekivu “na iotioti ni veisiga” ena 1914 ni sa veiliutaki mai lomalagi na Matanitu ni Kalou. Ena qai cava na gauna qori ni vakarusai na vuravura i Setani ena Amaketoni.—2 Timoci 3:1; 2 Pita 3:3.
25 VEIVAKATURI
E vakaturi e dua sa mate ni vakabulai koya tale na Kalou. E cavuti ena iVolatabu e ciwa na veivakaturi. Eratou veivakabulai e keri o Ilaija, Ilaisa, Jisu, Pita, kei Paula. E rawa ga na cakamana qori ena kaukaua ni Kalou. Sa yalataka tu o Jiova me vakaturi ira “na yalododonu kei ira na sega ni yalododonu” mera bula e vuravura. (Cakacaka 24:15) E cavuti tale ga ena iVolatabu na veivakaturi i lomalagi. Qori e baleti ira na digitaki se lumuti ira na Kalou. Era vakaturi mera lai bula kei Jisu e lomalagi.—Joni 5:28, 29; 11:25; Filipai 3:11; Vakatakila 20:5, 6.
26 VAKATEVORO
E cala na vakatevoro ni saga kina e dua me veitaratara kei ira na timoni. E rawa ni veitaratara sara ga vakadodonu se lai kerea nona veivuke e dua, me vaka na dauvakadraunikau, dauvakacuru se daurairai. Era dau vakatevoro e levu nira vakabauta na ivakavuvuli lasu ni bula tale tiko e dua na ka ni mate e dua. Era dau saga tale ga na timoni mera vakacalai keda meda talaidredre vua na Kalou. Era dau veivakamuai na timoni ena raikalokalo, cakaisausau, cakaiba, vakadraunikau se so tale na ivalavala e nanumi ni rawati ena kaukaua vuni. E vakaraitaki vakalevu na ivalavala va qori ena ivola, mekesini, vatavatairalago ni nona bula e dua (horoscope), iyaloyalo, itaba, kei na sere. Era veivakacalai na itukutuku qori nira nanuma kina e levu nira sega ni veivakaleqai na timoni se na ivalavala era veivakamuai kina. O ira tale ga na muria na ivalavala ni veibulu me vaka na kena cabo eso na ka vei ira na mate, solevutaki na iwiliwili ni bogi e mate kina dua, nodra vakatatabu na yalewa e mate na watidra, kei na levu tale, era sa veitaratara sara tiko ga kei ira na timoni. E levu era vakayagataka na wainimategaga ena nodra sasaga mera veivuke mai na timoni.—Kalatia 5:20; Vakatakila 21:8.
27 VEILIUTAKI CECERE I JIOVA
E Kalou Kaukaua Duadua o Jiova, e bulia na lomalagi kei na vuravura. (Vakatakila 15:3) Qori na vuna e taukena kina na ka kece, e lewa kece tale ga na veika e bulia. (Same 24:1; Aisea 40:21-23; Vakatakila 4:11) E vakarautaka na lawa e vauci ira nona ibulibuli kece. E lewa o Jiova o cei e digia mera veiliutaki. Nida lomani koya qai talairawarawa vua, eda sa tokona tiko nona veiliutaki cecere.—1 Veigauna 29:11.
28 VAKALUTU
Na vakalutu e nakiti kina na kena muduki dole na nona bula e dua na gone e se buketetaki tiko. E sega ni yaco qori ena vuku ni vakacalaka se so tale na leqa e yaco ena yago i tina. Na gone e se kunekunetaki tiko e sega ni dua wale ga na tikiniyago i tinana. Sa dua sara ga na tamata.
29 TAURI DRA
Qo na veiqaravi vakavuniwai e soli kina vua e dua na dra se na kena iwasewase lelevu. Qori e rawa ni nona dra e dua tale, se na dra sa maroroi rawa tu. E wili ena iwasewase lelevu ni dra na plasma, red blood cell, white blood cell, kei na platelet.
30 VEIVUNAUCI
Ni cavuti ena iVolatabu na “veivunauci,” e sega ni dau vakaibalebaletaka ga na itotogi. E okati tale ga kina na veivakasalataki, veivakavulici, kei na veivakadodonutaki. E sega ni dau voravora se veivakalolomataki o Jiova ni veivunauci. (Vosa Vakaibalebale 4:1, 2) E ivakaraitaki kina o Jiova vei ira na itubutubu. Ena taleitaka e dua na veivunauci i Jiova ni kila ena yaga vua. (Vosa Vakaibalebale 12:1) E dau vakavulici ira na nona tamata o Jiova ena vuku ni nona loloma. E veivakasalataki qai veivakadodonutaki me rawa nira vakamarautaki koya na nona tamata ena nodra vakasama kei na nodra ivalavala. Nira veivunauci na itubutubu, e bibi mera vukei luvedra mera kila na vuna mera talairawarawa kina. E bibi tale ga mera vakavulici ira mera lomani Jiova, mera taleitaka na nona Vosa na iVolatabu, ra qai kila vinaka na kena ivakavuvuli.
31 TIMONI
Qo o ira na kabula vakayalo ca era tawarairai qai kaukaua sara vei keda. Era agilosi ca na timoni, qai tekivu nodra veimecaki kei na Kalou ena gauna era talaidredre kina. (Vakatekivu 6:2; Juta 6) Era tokoni Setani ena nodra saqati Jiova.—Vakarua 32:17; Luke 8:30; Cakacaka 16:16; Jemesa 2:19.


text:
Chelsea Dual veiqaravi PTO
Chelsea 452 Isoqoni
Na Chelsea 452 E caka na kena isoqoni me baleta na kena gadrevi kina e rua na loka ni shafts. E dua ga na 'u moto makomakoaliliva e rawa ni vakaitavi ena dua na gauna. Na tabanilotu oqo e vakayagataka na gearing vata ga me 442 Isoqoni, cakava me rawa kina e dua na taranisimisani rabailevu ni ivolakerekere. Na Chelsea kece PTOs ena kena sa vakarau tu me waqa ki vuravura raraba. Na Chelsea 452 na levu ni kaukauwa e kauta laivi na soqoni e tiko ena ivakatagedegede kei na digidigi titobu mounting.
Siga vata ga, vakauyaya e vuravura raraba. Eda volitaka na veika kece e oka PTOs, veitikina kei na iyaya lalai. We also offer a large collection of IVolavakarau PTO, sa rawa mo kunea e vuqa Chelsea PTO veitiki ni ivolavakarau, itaukei & #8217; ivolavakarau ni kei na ivolavakarau ni veiqaravi. Na Chelsea 452 Na kena isoqoni duadua ga na tikimu 'u moto makomakoaliliva PTO a soli ena gugumatua. Designed for fuel delivery trucks and other applications requiring two single-rotation shafts. E dua na 'u moto makomakoaliliva e rawa ni vakaitavi ena dua na gauna. Vakayagataka na gearing vata ga me vaka na 442 isoqoni, cakava me rawa kina e dua na taranisimisani rabailevu ni ivolakerekere. Bai vagolea sa ivakatagedegede.
Kevaka o gadreva na veivuke, veitaratara kei keda se kaciva ka vosa vei ira na kenadau PTO, Moniti mai na Vakaraubuka me 5PM EST ena 877-776-4600 se 407-872-1901.


text:
Muncie Alifa PTO
Ivakamacala:
Ivoli ni Veikau Veivesuki’ new *Alpha* Series MUNI ENA vakayagataka na veitikini kaukauwa sara e loma mai na Mormoncie TG Series, ena dua na veivakavaletaki vakalevu cake. Na gacagaca bibi ni senivu e vakarautaka na vagalalataki mai na Toqai 4 x 4 na gacagaca e tiko kina na vakau itukutuku ni ivolavakarau.
Ivakatakilakila bibi / Yaga:
- Veivakavaletaki Kaukamea ni Daile: Kaukauwa Cecere Cake ni Veivakavaletaki kina Kaukamea
- 6 se 8 na bolt e vale: Me rawarawa na kena vakadaberi
- Tu ga na iyaya ni vakacuru icurucuru: Vakasukai tani na vakau vakadewa mai na cala ni veidrovi
- Levu ni compact: Vakalailaitaka na vakayasaqasaqa ni veivakacagacataki
- Digidigi ni s shift livaliva/lewe ni gacagaca: Tagutuva laivi na gagadre ni kena vakayagataki na keveli ni veigodavi
- Ivakavakayagataki vei ira na dauvakatagi e veisosonitaki: Vagalalataki ni pamu
Kevaka e tiko e dua na taro se gadreva na veivuke ni laurai nomu PTO se na veitiki, veitaratara kei keda nikua, se qiri keda ga ena Moniti ki na Vakaraubuka 8 'u me 5 ni PM EST ena 877-766-4600 se 407-872-1901. Eda cabora na siga vata ga a, e vuravura raraba na vakauyaya.
Dau tarogi wasoma na kerekere:
Na lori
Besetaka na lori
Cabolo na lori
Iyauqaqa ni lori
Na lori dauvolavola Cranes
Lori ni Veivakalesui mai
Auto motoka
Taqe lori


text:
India’s loan scam-e kauta ga mai na leqa.
Written by Atu Kurumudu on June 9, 2022
Gauna e sotava kina na dredre o Raj ena vula o Maji , e a qai kerea vaka-dinau e $110. Ena nona vukei oya , e sega ni kila ni kauta tale mai vua e levu na leqa.
O Raj e ivakaraitaki ga ni veika era sotava tiko mai Pune e Idia ena nodra bacani ena veika sa tu ena mona livaliva [India’s many digital loan scams].
Vei ira era gadreva na veivuke vakailavo , e tukuni ga mera download taka na app ena nodra talevoni , ka mera vakauta yani e dua na nodra id me rawa ni soli mai kina nai lavo. Sega ni bera na kena sa cagina lesu yani nai lavo era kerea, ia e sega ni iwiliwili taucoko ka ni dau veimama ga. Ni oti ga e tolu na siga era sa dau qiriti lesu yani me sa tekivu na sausaumi , ia sa vakatolu taki tale na levu ni ilavo mera solia lesu.
Saga o Raj me sauma lesu nona dinau ka sa laki koto sara ena $6000 ka laki vakayagataka e 33 na app duidui me sausaumi lesu kina.


text:
Vakatulewa o Ian Foster.
Written by Atu Kurumudu on June 14, 2022
Vakaraitaka na coach ni All Blacks -Ian Foster na veika e gadreva vei Ethan de Groot na duru ni Highlanders ena gauna mai lutu kina na yacana ena 36 ka mai kacivaki na yacadra ena sota kei Ireland ena Jiulai.
Ethan De Groot, mai calata na timi ni All Blacks ena sota kei Ireland.
Ena vica ga na macawa sa oti a sega saraga na kena na tighthead ni All Blacks o Ofa Tuungafasi ena nona vakaraitaki koya voli o Ethan.
Dina ga ni kaukauwa sara nona qito ena yabaki oqo ,, ia e dua tani tale nai tuvatuva e ratou digidigi kina na dau ni vei digitaki kina timi ni All Blacks ka ni gole na madigi vei Karl Tu’inukuafe, [ vakarau gole me laki qito ki Varanise], George Bower kei na Aidan Ross mai na timi ni Chiefs.
Chiefs prop Aidan Ross.
Ross e dua vei ratou na lewe ono na cauravou vou ka digitaki kina timi ni All Blacks , wili kina na nona i tokani mai na timi ni Chiefs, Pita Gus Sowakula, Highlanders halfback Folau Fakatava, Crusaders wing Leicester Fainga’anuku kei rau mai na timi ni Blues, o Stephen Perofeta kei Roger Tuivasa-Sheck.
source:stuff.co.nz


text:
SERE VOU – NAMUAIMADA – VESI DOMONI KEI NAMALATA
Written by Mika Qalobula on June 2, 2022
Na ‘VESI DOMONI NI NAMALATA’,e dua na matasere ka ratou se tekivu katokatoni ena yabaki 2017,ka levu sara na nodratou sere e dau matalia ka totoka ni da dau vakarogoca ena rorogo eratou solia, ka vakakina na veiwaki vinaka ni domodratou.
E ratou lagasere tiko ena matasere oqo o Kanato Bai,Navitalai Delaiverata kei Ilai Ravuravuiwaca,ka liutaka tiko na matasere oqo o Sikeli Rasei,ka ratou cavutu mai ena koro vaka turaga o Matacaucau,Namalata mai na Vualiku kei Tailevu.
‘NAMUAIMADA’-Oqori na nodratou sere vou ka mai tavoci ena bogi nikua ena porokaramu na ‘NEW BORN’,ena VITIFM,ka talanoataki kina na nodratou a laki vakacagicagi tu ena baravi mai na koro vakaturaga mai ‘NAMUAIMADA’,mai na yasana vakaturaga o Ra,ena nodratou i lakolako sobu ki Lautoka ena vuku ni katokatoni.
E talanoataki ena sere oqo na totoka ni kena veibaravi vei nukuvula,na kena cagicagi vinaka kei na kena talei ka ratou sarava talega na veikoro ka davo mai ena mua ni toba mai Navitilevu Bay.
E rawa nio rogoca na sere totoka oqo ena VITIFM 92.2FM,92FM kei na 92.6FM.
VITIFM – E KAMICA QAI KACHI !!!


text:
RA TAROGA NA ITABAGONE
Cava Meu Cakava Keu Beca e Dua na Lawa e Vale?
Voleka ni vuvale kece e tiko na kena lawa me vaka na gauna mo yaco kina e vale, na gauna mo vakayagataka kina na iyaya vakalivaliva, kei na veika me baleta na itovo.
Vakacava ke o beca e dua vei ira na lawa qori? O na sega ni veisautaka na ka sa yaco, ia e tiko na ka o rawa ni cakava me vinaka kina na ituvaki. O na raica qori ena ulutaga qo.
Ka mo kua ni cakava
Ke rau sega ni kila nomu itubutubu ni o beca e dua na lawa, ena rawa sara ga ni o ubia na nomu cala.
Ke rau kila ni o beca e dua na lawa, ena rawarawa sara ga ni o soli ulubale se o beitaka e dua.
Erau sega ni vakasama vinaka ruarua qori. Na vuna? E sega ni ivakaraitaki ni yalomatua ke o ubia nomu cala se o soli ulubale. O vakaraitaka tiko ga vei rau nomu itubutubu ni o se yalowai.
“E sega ni iwali ni leqa na lasu. Toso na gauna rau na qai kila na ka dina nomu itubutubu, ena qai sasa sara na ka o vakila. Ke vinaka cake ga mo tukuna vei rau na ka dina ena imatai ni gauna.”—Diana.
Ka o rawa ni cakava
Tukuna vakadodonu na ka o cakava. E kaya na iVolatabu: “O koya e ubia na nona cala ena sega ni rawaka.” (Vosa Vakaibalebale 28:13) Erau kila nomu itubutubu ni na sega ni donu tu ga na ka o cakava. Qo ga na ka mo vakasamataka, Vakacava o na tukuna na ka dina?
“Erau na vosoti iko nomu itubutubu ke o tukuna na ka dina. Ni o daudina, erau na qai nuitaki iko ga vakalevu.”—Olivia.
Kere veivosoti. E kaya na iVolatabu: “Moni sulumaka . . . na yalomalumalumu.” (1 Pita 5:5) Ni o yalomalumalumu o na kaya “vosoti au,” o na sega tale ga ni soli ulubale.
“O ira na dau soli ulubale, ni toso na gauna sa na sega ni dua tu na ka vei ira na cala era cakava. Era sa na sega mada ga ni kauaitaka na nodra cala.”—Heather.
Ciqoma na kemu itotogi. E kaya na iVolatabu: “Moni rogoca na ivakavuvuli.” (Vosa Vakaibalebale 8:33) Kua tale ni tukuna e levu na ka, ciqoma ga kemu itotogi mai vei rau na nomu itubutubu.
“Ena qai kuria ga na leqa ke o vosakudrukudrutaka na kemu itotogi. Vaqara na sala mo rawa kina ni ciqoma na kemu itotogi qai kua ni kauaitaka vakasivia na vakatatabu e caka vei iko.”—Jason.
Saga mo nuitaki tale. E kaya na iVolatabu: “Moni biuta tani na tamata makawa me vaka na nomuni itovo makawa.” (Efeso 4:22) Saga mo cakava tale na ka vinaka, me rawa ni nuitaki iko kina na nomu itubutubu.
“Rau na nuitaki iko tale na nomu itubutubu, ke o dau vakatulewa vakavuku, rau raica tale ga ni o sega ni vakaruataka na nomu cala.”—Karen.
VAKATUTU: Saga sara vakaukaua me rau nuitaki iko tale na nomu itubutubu. Kena ivakaraitaki, ni o lako tale ena dua na gauna, qiritaka rawa mai vei rau ni o sa gole tiko yani i vale, ke o sega mada ga ni bera. Qori e vaka ga ni o tukuna tiko vei rau, ‘Au vinakata mo drau nuitaki au tale.’